open-index/open-wikipedia-markdown huggingface dataset:
എൻലൈറ്റൻമെന്റ്

ഒരു ജാലകസംവിധാനമാണ് **എൻലൈറ്റൻമെന്റ്** അഥവാ **ഇ**. എക്സ് ജാലകസംവിധാനത്തിനു വേണ്ടിയുള്ള എൻലൈറ്റൻമെന്റ് ഇരുപതാം പതിപ്പു മുതൽ വേലാൻഡ് കംപോസിറ്റർ ആയും ലഭ്യമാണ്. "ദൃശ്യാനുഭുതി നൽകുന്ന ഒരു ജാവകസംവിധാനം" എന്നാണു രചയിതാക്കൾ എൻലൈറ്റൻമെന്റിനെ വിശേഷിപ്പിക്കുന്നത്. ഗ്രാഫിക്കൽ ഷെൽ ആയി പ്രവർത്തിക്കാനുള്ള സൗകര്യങ്ങളും എൻലൈറ്റൻമെന്റിൽ ലഭ്യമാണ്. എൻലൈറ്റൻമെന്റ് ഫൗണ്ടേഷൻ ലൈബ്രറിയോടൊപ്പം എൻലൈറ്റൻമെന്റ് ഒരു സമ്പൂർണ്ണ പണിയിട പരിസ്ഥിതിയായും പ്രവർത്തിക്കും.

## ചരിത്രം
1997ൽ എൻലൈറ്റൻമെന്റിന്റെ ആദ്യ പതിപ്പ് നിർമ്മിച്ചത് റാസ്റ്റർമാൻ (കാഴ്സ്റ്റൻ ഹെയ്റ്റ്സ്ലെർ) ആയിരുന്നു. ഒരു പതിറ്റാണ്ടോളമുള്ള വികസനത്തിനു ശേഷമാണ് ആദ്യ സുദൃഢ പ്രകാശനം ഉണ്ടായത്. 0.17 വേർഷൻ ആയ ഇ17 2000 മുതൽ വികസനത്തിൽ ആയിരുന്നു. 2012ൽ ആണു ഈ പതിപ്പ് പുറത്തിറങ്ങിയത്. ഇ21 ആണു ഏറ്റവും പുതിയ പതിപ്പ്. 

എൻലൈറ്റൻമെന്റ് സ്വതേയുള്ള പണിയിടമായി ഉപയോഗിക്കുന്ന ലിനക്സ് വിതരണം ആയിരുന്നു ബോധി ലിനക്സ്. എന്നാൽ പിന്നീട് ബോധി എൻലൈറ്റൻമെന്റിനെ മോക്ഷ എന്ന പേരിൽ ഫോർക്ക് ചെയ്തു.

## സവിശേഷതകൾ
### ഇ 16
* വർക്ക് സ്പേസുകളുമൊത്തുള്ള ഉപയോഗം ആയാസകരമാക്കുന്നു. പരമാവധി 2048 ഡെസ്ക്ക്ടോപ്പുകൾ വരെ നിർമ്മിക്കാം.
* ജാലകങ്ങളെ ചെറുകൂട്ടങ്ങളാക്കാനുള്ള സൗകര്യം.
* ജാലകങ്ങളെ ഐകണുകളാക്കാനുള്ള സംവിധാനം.
* ഈഷ് എന്ന പേരിലുള്ള കമാന്റ് ലൈൻ ഉപകരണം. ജാലകസംവിധാന ഭാഗങ്ങളെ പിന്തുണക്കുന്നു.
* ജാലകാതിരുകളെ പൂർണ്ണമായോ, കുറച്ചായോ ഒഴിവാക്കാൻ കഴിയുന്നു. 
* ജാലക നിർവ്വഹണത്തിനുള്ള കീബോഡ് എളുപ്പവഴികൾക്ക് പിന്തുണ.
* പുതിയ പതിപ്പുകളിൽ ഫേഡിംഗ്, ട്രാൻസ്പാരെൻസി മുതലായ കംപോസിറ്റിംഗ് എഫക്ടുകൾ ഉൾപ്പെടുത്തിയിരുന്നു.

### ഇ 17
* സമന്വിത ഫയൽ മാനേജർ. എന്നാൽ ഏകജാലക ബ്രൗസിംഗ് ലഭ്യമല്ല.
* പണിയിടത്തിലെ ഐകൺ പിന്തുണ.
* ചലനാത്മക പണിയിടം. പ്രധാന ഘടകങ്ങൾ ഇവയാണ്.
** ഐബാർ
** ഐബോക്സ്
** പേജർ
** എൻഗേജ്
** ഡ്രോപ്പ് ഷാഡോ
** ഇല്ല്യൂം
** ക്ലോക്ക്
** ബാറ്ററി
** സിപിയുഫ്രീക്വ്
** ടെമ്പറേച്ചർ
* വിർച്യൂൽ ഡെസ്ക്ടോപ്പുകൾ ഗ്രിഡ് മോഡിൽ.
* ആഗോളീകരണത്തിനുള്ള പിന്തുണ
* പ്രധാന മാനകങ്ങളായ നെറ്റ്ഡബ്ല്യുഎം, ഐട്രിപ്പിൾസിഎം, എക്സ്ഡിജി എന്നിവക്കുള്ള പിന്തുണ.

## വികസിപ്പിക്കുന്നവർ
### പ്രധാനപ്പെട്ടവർ
* കാഴ്സ്റ്റൺ "റാസ്റ്റർമാൻ" ഹെയ്റ്റ്സ്ലർ - നേതൃത്വം
* കിം "ക്വോ" വോൾഡേഴ്സ് - ഇ16ന്റെ വികസനം
* ഹിഷാം "കോഡ് വാരിയർ" മർദം ബേ
* ക്രിസ്റ്റഫർ "ഡെവിൾഹോൺസ്" മൈക്കൽ

### സജീവമല്ലാത്തവർ
* ജിയോഫ് "മാൻഡ്രേക്ക്" ഹാരിസൺ

## ഇതും കുടി കാണുക
* ബ്ലാക്ക് ബോക്സ്

## അവലംബം

## പുറത്തേക്കുള്ള കണ്ണികൾ

* ഔദ്യോഗിക വെബ് ഇടം
* സോഴ്സ് ഫോർജിൽ എൻലൈറ്റൻമെന്റ്

വർഗ്ഗം:ഗ്രാഫിക്കൽ യൂസർ ഇന്റർഫേസ്
വർഗ്ഗം:സ്വതന്ത്ര പണിയിടങ്ങൾ
ജൊക്കോട്ട്

കശുമാവും അമ്പഴവും മറ്റും ഉൾപ്പെടുന്ന 'ആനക്കാർഡിയേസേ' കുടുംബത്തിൽ പെട്ട ഒരു പുഷ്പിതസസ്യമാണ് **ജൊക്കോട്ട്** അഥവാ "സ്പൊണ്ടിയാസ് പർപ്യൂറിയ".  അമേരിക്കൻ ഭൂഖണ്ഡത്തിലെ ഉഷ്ണമേഖലാപ്രദേശങ്ങളാണ് അതിന്റെ സ്വദേശം. പ്രാചീന അമേരിക്കയിലെ നവ്വാട്ടിൽ  ഭാഷയിൽ പഴം എന്നർത്ഥമുള്ള 'സൊക്കോട്ടിൽ' (xocotl) എന്ന വാക്കിൽ നിന്നാണ് 'ജൊക്കോട്ട്' എന്ന പേരുണ്ടായത്.  ജൊക്കോട്ട് എന്നതിനു പുറമേ ഇതിന് "റെഡ് മോംബിൻ", "പർപ്പിൾ മോംബിൻ", "പന്നിപ്പഴം", "സിരിഗ്വെല്ലാ", "സിനെഗ്വെല്ലാ" "സ്പാനിഷ് പഴം" എന്നീ പേരുകളും ഉണ്ട്.

## വിവരണം
thumb|left|ജൊക്കോട്ട് പഴങ്ങൾ
[thumb|right|[ഫിലിപ്പീൻസ്|ഫിലിപ്പീൻസിൽ മിന്ദനാവോ ദ്വീപിലെ ജൊക്കോട്ട് പഴം]]

പരമാവധി 25 അടി ഉയരം വയ്ക്കുന്ന ചെറുതോ ഇടത്തരം വലിപ്പമുള്ളതോ ആയ മരമാണ് ജൊക്കോട്ട്. ഹ്രസ്വമായ വരണ്ട കാലാവസ്ഥയിൽ ഇലകൾ അടരുമെങ്കിലും ഉടനേ തന്നെ പുതിയ ഇലകൾ വളരുന്നു; തെങ്ങോലയിലെന്ന പോലെ ഇലത്തണ്ടിനിരുവശത്തുമായി കുഞ്ഞിലകൾ ക്രമീകരിച്ചിരിക്കുന്നു. മൂന്നു മുതൽ അഞ്ചു സെന്റീമീറ്റർ വരെ നീളവും ഒന്നര മുതൽ രണ്ടു വരെ സെന്റീമീറ്റർ വീതിയുമുള്ള അവ എണ്ണത്തിൽ തണ്ടൊന്നിന് 7 മുതൽ 23 വരെ ഉണ്ടാകും. വലിയ കുലകളായി കാണപ്പെടുന്ന പൂക്കൾ ചെറുതും ചുവപ്പു കലർന്ന പർപ്പിൾ നിറമുള്ളവയുമാണ്. മൂന്നു മുതൽ അഞ്ചുവരെ സെന്റീമീറ്റർ നീളമുള്ള പഴത്തിന് അണ്ഡാകൃതിയാണ്. ഭക്ഷണയോഗ്യമായ മാസളഭാഗത്തിനുള്ളിൽ ഒരു കുരു മാത്രം കാണുന്നു.  ഇളതായിരിക്കുമ്പോൾ പച്ച നിറമുള്ള പഴങ്ങൾക്ക് മൂപ്പെത്തിയാൽ ചുവപ്പോ, നീലച്ചുവപ്പോ(purple), മഞ്ഞയോ നിറം ആകാം.

## ഉപയോഗം
ലോകമെമ്പാടും ഉഷ്ണമേഘാലാപ്രദേശങ്ങളിൽ ഈ ചെടി അതിന്റെ പഴത്തിനായി ഇപ്പോൾ വ്യാപകമായി കൃഷിചെയ്യപ്പെടുന്നു.  മുമ്പേ അതില്ലാതിരുന്ന ഫിലിപ്പീൻസും നൈജീരിയയും പോലുള്ള നാടുകളിൽ അത് പ്രകൃതിയുടെ ഭാഗം തന്നെ ആയിരിക്കുന്നു. ഹായ്ത്തിയിൽ വടക്കും തെക്കുമുള്ള മലമ്പ്രദേശങ്ങളിൽ ഇത് ധാരാളമായുണ്ട്.

പഴങ്ങൾ പഴുത്ത ശേഷം അതേപടിയോ പച്ചയായിരിക്കുമ്പോൾ, ഉപ്പ്, വിനാഗിരി, നാരങ്ങാ നീര് എന്നിവയിൽ ഏതെങ്കിലും കൂട്ടിയോ കഴിക്കാം. പഴത്തിനകത്തുള്ള വലിയ കുരു ഭക്ഷിക്കാൻ പറ്റുന്നതല്ല. എൽ സാൽവദോറിൽ സാധാരണമായ ഒരു വിഭവം, പാനെല്ലാ, മാങ്ങ, ജൊക്കോട്ട് എന്നിവ ചേർത്തുണ്ടാക്കുന്ന മധുരപ്പാനി ആണ്.

## അവലംബം


വർഗ്ഗം:പഴങ്ങൾ
വർഗ്ഗം:സ്പൊണ്ടിയാസ്
അണ്ഡാകാര ജാലകം

**അണ്ഡാകാര ജാലകം** അഥവാ **ഓവൽ ജാലകം** അഥവാ **വെസ്റ്റിബുലാർ ജാലകം** എന്ന് പറയുന്നത് മദ്ധ്യകർണ്ണത്തിൽ നിന്ന് ആന്തരകർണ്ണത്തിലെ വെസ്റ്റിബ്യൂൾ എന്ന ഭാഗത്തെയ്ക്ക് തുറക്കുന്ന പടലത്താൽ മൂടപ്പെട്ടിരിക്കുന്ന ഒരു ദ്വാരത്തെയാണ്. 

ശബ്ദവീചികൾ ചെവിയിലെ കർണ്ണപുടത്തിൽ പതിക്കുമ്പോൾ ഉണ്ടാകുന്ന പ്രകമ്പനങ്ങൾ ഓസിക്കിളുകൾ എന്നുവിളിക്കുന്ന മൂന്നസ്ഥികൾ വഴി ആന്തര കർണ്ണത്തിൽ എത്തുന്നു. ആന്തര കർണ്ണവും മദ്ധ്യകർണ്ണവും തമ്മിലുള്ള കവാടമാണ് ഓവൽ ജാലകം. സ്റ്റേപിസ് എന്ന അസ്ഥിയാണ് ഓവൽ ജാലകവുമായി തൊട്ടിരിക്കുന്നത്. കർണപുടത്തിൽ നിന്ന് ഓവൽ ജാലകത്തിലെത്തുമ്പോഴേയ്ക്കും ശബ്ദം ഇരുപത് മടങ്ങിൽ കൂടുതൽ ആംപ്ലിഫൈ ചെയ്യപ്പെട്ടിട്ടുണ്ടാകും.  

വൃക്കയുടെ ആകൃതിയാണ് ഓവൽ ജാലകത്തിനുള്ളത്. 

## മറ്റു ചിത്രങ്ങൾ

 File:Cochlea.svg|Cochlea


## പുറത്തേയ്ക്കുള്ള കണ്ണികൾ
* Diagram  at Washington University
* The Anatomy Wiz.  Oval Window

വർഗ്ഗം:ചെവി
വർഗ്ഗം:ശ്രവണേന്ദ്രിയവ്യവസ്ഥ
മാളവികാഗ്നിമിത്രം

കാളിദാസൻ(Kalidasa)രചിച്ച ഒരു സംസ്കൃതനാടകമാണ് **മാളവികാഗ്നിമിത്രം**. ഇത് അദ്ദേഹത്തിന്റെ ആദ്യ നാടകമാണ്. ഇതിൽ വിദിഷ രാജാവായിരുന്ന അഗ്നിമിത്രന്റേയും അദ്ദേഹത്തിന്റെ ദാസിയായിരുന്ന മാളവികയും തമ്മിലുള്ള പ്രണയത്തിന്റെ കഥയാണ് പറയുന്നത്.

## കൂടുതൽ വായനയ്ക്ക്
* 

## അവലംബം


വർഗ്ഗം:സംസ്കൃതനാടകങ്ങൾ
വർഗ്ഗം:കാളിദാസകൃതികൾ
കർണ്ണപുടം

**കർണ്ണപുടം** അല്ലെങ്കിൽ **ടിംപാനിക് മെംബ്രേൻ** എന്ന് വിളിക്കുന്നത് കട്ടികുറഞ്ഞതും കോണാകൃതിയിലുള്ളതുമായ ഒരു പടലത്തെയാണ്. മനുഷ്യരിലും മറ്റ് നാൽക്കാലികളിലും ബാഹ്യകർണ്ണത്തെയും മദ്ധ്യകർണ്ണത്തെയും തമ്മിൽ വേർതിരിക്കുന്നത് കർണ്ണപുടമാണ്. വായുവിൽ നിന്ന് ശബ്ദവീചികളെ മദ്ധ്യകർണ്ണത്തിലെ ഓസിക്കിളുകളിൽ എത്തിക്കുകയാണ് ഇതിന്റെ കർമ്മം. മാലിയസ് എന്ന അസ്ഥിയാണ് കർണ്ണപുടത്തെയും മറ്റ് ഓസിക്കിളുകളെയും തമ്മിൽ ബന്ധിപ്പിക്കുന്നത്. 

കർണ്ണപുടത്തിന് രണ്ട് ഭാഗങ്ങളാണുള്ളത്. പാർസ് ഫ്ലാസിഡയും (മുകളിലുള്ള ഭാഗം: ചിത്രം കാണുക) പാർസ് ടെൻസയും. താരന്മ്യേന ദുർബലമായ പാർസ് ഫ്ലാസിഡയ്ക്ക് രണ്ട് ലേയറുകളുണ്ട്. കോളിസ്റ്റിയറ്റോമ എന്ന അസുഖത്തോടും യൂസ്റ്റേഷ്യൻ നാളിയുടെ പ്രവർത്തനരാഹിത്യത്തോടും പാർസ് ഫ്ലാസിഡയ്ക്ക് ബന്ധമുണ്ട്, വലിപ്പം കൂടുതലുള്ള പാർസ് ടെൻസ എന്ന ഭാഗത്തിന് തൊലി, ഫൈബ്ബ്രസ് കല, മ്യൂകോസ എന്നിങ്ങനെ മൂന്ന് ലേയറുകളുണ്ട്. ഇത് താരതമ്യേന ബലമുള്ളതാണ്. കർണ്ണപുടത്തിൽ പൊട്ടലുണ്ടാകുന്നത് സാധാരണ പാർസ് ടെൻസയിലാണ്. 

കർണ്ണപുടത്തിന്റെ പൊട്ടൽ കാരണം കണ്ടക്ടീവ് ബധിരത ഉണ്ടാകാം. കർണ്ണപുടം പതിവിലും ആഴത്തിലാകുന്ന അവസ്ഥയും കേഴ്വിയെ ബാധിക്കാം. 

## ബോധപൂർവം കർണ്ണപുടം പൊട്ടിക്കൽ
പസഫിക് സമുദ്രത്തിലെ ബജാവു എന്ന ആൾക്കാർ കുട്ടിക്കാലത്തേ കർണ്ണപുടം പൊട്ടിക്കാറുണ്ട്. കടലിൽ ആഴത്തിൽ ഊളിയിടുന്നതിനെ സഹായിക്കാനാണത്രേ ഇത്. 
രണ്ടാം ലോക മഹായുദ്ധക്കാലത്ത് ജർമനിയുടെ ലുഫ്ത് വാഫെ (വ്യോമസേന) വായുവിന്റെ മർദ്ദവ്യത്യാസം മൂലമുള്ള പ്രശ്നങ്ങൾ പരിഹരിക്കാൻ പൈലറ്റുമാരുടെ കർണ്ണപുടം തുളയ്ക്കുമായിരുന്നു. തുളച്ച കർണ്ണപുടം തനിയെ പൊറുക്കാതിരിക്കാൻ ഗ്രോമറ്റ് എന്ന ഉപകരണം കർണ്ണപുടത്തിനുള്ളിൽ തിരുകിവയ്ക്കുമായിരുന്നുവത്രേ. ഇതുമൂലം പല വൈമാനികർക്കും പിന്നീട് ബധിരതയുണ്ടായിട്ടുണ്ട്. 

## ഗാലറി

 Image:Gray907.png|വലത്തേ ബാഹ്യകർണ്ണവും ആന്തരകർണ്ണവും മുൻ വശത്തുനിന്ന് തുറന്നിരിക്കുന്നു. 
 Image:Gray908.png|ഇടത്തേ ചെവി തിരശ്ചീനമായി മുറിച്ചിരിക്കുന്നു. മുകളിലെ പകുതി. 
 Image:Gray912.png|വലത്തേ കർണ്ണപുടം, മാലിയസ്, കോർഡ ടിംപാനി എന്നിവയുടെ പിന്നിൽ ഉൾഭാഗത്ത് മുകൾ വശത്തുനിന്ന് നോക്കുമ്പോൾ.
 Image:Gray915.png|കർണ്ണനാളം നീളത്തിൽ മുറിച്ചത്.  
 Image:Gray919.png|ഓസിക്കിളുകളും ലിഗമെന്റുകളും മുന്നിൽ നിന്ന് നോക്കുമ്പോൾ
 Image:gray909.png|വലത്തേ കർണപുടം - സ്പെക്കുലത്തിലൂടെയുള്ള കാഴ്ച്ച. 


## ലേഖന സൂചിക

## പുറത്തെയ്ക്കുള്ള കണ്ണികൾ

*Diagram at Georgia State University
*drtbalu's otolaryngology online 

വർഗ്ഗം:ചെവി
വർഗ്ഗം:ശ്രവണേന്ദ്രിയവ്യവസ്ഥ
മാലിയസ്

**മാലിയസ്** (ലാറ്റിൻ ഭാഷയിൽ **ചുറ്റിക**) മദ്ധ്യകർണ്ണത്തിലെ ഒരു ഓസിക്കിൾ അസ്ഥിയാണ്. ഇത് ഇൻകസിനോടും കർണ്ണപുടത്തോടും ബന്ധപ്പെട്ടിരിക്കുന്നു. 

കർണ്ണപുടത്തിൽ നിന്ന് ശബ്ദവീചികളുണ്ടാക്കുന്ന പ്രകമ്പനങ്ങളെ ഇൻകസ് അസ്ഥിയിലേക്ക് എത്തിക്കുകയാണ് മാലിയസ് ചെയ്യുന്നത്. 

മാലിയസ് സസ്തനികളിൽ മാത്രമേ കാണപ്പെടുന്നുള്ളൂ.   ഭ്രൂണത്തിന്റെ ഒന്നാമത് ഫാരിഞ്ച്യൽ ആർച്ചിൽ നിന്നാണ് മാലിയസ് രൂപപ്പെടുന്നത്. മാൻഡിബിൾ (താടിയെല്ല്), മാക്സില്ല എന്നീ ചവയ്ക്കാനുപയോഗിക്കുന്ന അസ്ഥികളും ഇതേ ഭാഗത്തു നിന്ന് രൂപം കൊള്ളുന്നവയാണ്.  

## കൂടുതൽ ചിത്രങ്ങൾ

 File:Illu auditory ossicles-ml.svg|ഓസിക്കിളുകൾ
 File:Gray43.png|പതിനെട്ടാഴ്ച്ച പ്രായമുള്ള മനുഷ്യ ഭ്രൂണത്തിന്റെ തലയും കഴുത്തും. മെർക്കൽസ് തരുണാസ്ഥിയും ഹയോയ്ഡ് അസ്ഥിയും അനാവൃതമാക്കിയിരിക്കുന്നു.
 File:Gray907.png|വലത്തേ ബാഹ്യകർണ്ണവും മദ്ധ്യകർണ്ണവും, മുന്നിൽ നിന്ന് തുറന്നത്. 
 File:Gray919.png|ഓസിക്കിളുകളും ലിഗമെന്റുകളും, മുന്നിൽ നിന്നുള്ള കാഴ്ച്ച. 


## ഇവയും കാണുക

* Bone terminology
* Evolution of mammalian auditory ossicles
* Terms for anatomical location
* Neck of malleus
* Superior ligament of malleus
* Lateral ligament of malleus
* Anterior ligament of malleus

## ലേഖന സൂചിക


## പുറത്തേയ്ക്കുള്ള കണ്ണികൾ
* The Anatomy Wiz  Malleus

വർഗ്ഗം:Bones of the head and neck
വർഗ്ഗം:ചെവി
വർഗ്ഗം:ശ്രവണേന്ദ്രിയവ്യവസ്ഥ
വർഗ്ഗം:തലയിലും കഴുത്തിലുമുള്ള അസ്ഥികൾ
സ്റ്റേപിസ്

ഒരു ചെറിയ ഓസിക്കിൾ അസ്ഥിയാണ് സ്റ്റേപിസ്. ഇൻകസിനോടും ഓവൽ ജാലകത്തോടുമാണ് ഇത് യോജിച്ചിരിക്കുന്നത്. ശരീരത്തിലെ ഏറ്റവും ചെറുതും ഭാരം കുറഞ്ഞതുമായ അസ്ഥിയാണ് സ്റ്റേപിസ്. പ്രഫസർ ജിയോവാനി ഫിലിപ്പോ ഇൻഗ്രാസ്സിയയാണ് 1546-ൽ നേപ്പിൾസ് സർവകലാശാലയിൽ ഇതിനെ ശാസ്ത്രത്തിന് മുന്നിൽ എത്തിച്ചത്.

## കർമം
ഇൻകസ് അസ്ഥിയിൽ നിന്നും ശബ്ദവീചികൾ ഓവൽ ജാലകത്തിൽ എത്തിക്കുകയാണ് സ്റ്റേപിസ് ചെയ്യുന്നത്. ഫേഷ്യൽ നാഡി നിയന്ത്രിക്കുന്ന സ്റ്റപീഡിയസ് പേശിയാണ് സ്റ്റേപിസിനെ ഉറപ്പിച്ച് നിർത്തുന്നത്..

## ഭ്രൂണത്തിലെ രൂപപ്പെടൽ
6 മുതൽ 8 ആഴ്ച്ചവരെയുള്ള ഗർഭകാലത്താണ് സ്റ്റേപിസ് രൂപപ്പെടുന്നത്. ആ സമയത്ത് ഭ്രൂണത്തിന്റെ തലയുടെ ഭൂരിഭാഗത്തും രക്തമെത്തിക്കുന്ന സ്റ്റപീഡിയൽ ധമനിക്ക് ചുറ്റുമാണ് സ്റ്റേപിസ് നിലകൊള്ളുന്നത്. പിന്നീട് എക്സ്റ്റേണൽ കരോട്ടിഡ് ധമനി രൂപപ്പെട്ട് തലയിലേക്ക് രക്തമെത്തിക്കുന്ന ജോലി ഏറ്റെടുക്കുമ്പോൾ സ്റ്റേപിസിൽ ജനാല പോലെ ഒരു ദ്വാരം ബാക്കിയാവും.

## നോട്ടുകൾ

## ലേഖന സൂചിക
* 

## പുറത്തേയ്ക്കുള്ള കണ്ണികൾ
* 
* 
* 

വർഗ്ഗം:ശ്രവണേന്ദ്രിയവ്യവസ്ഥ
വർഗ്ഗം:തലയിലും കഴുത്തിലുമുള്ള അസ്ഥികൾ
വർഗ്ഗം:ചെവി
അരികെ

ശ്യാമപ്രസാദ് സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***അരികെ***. ദിലീപ്, മംമ്ത മോഹൻദാസ്, സംവൃത സുനിൽ എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. സുനിൽ ഗംഗോപാധ്യായുടെ ചെറുകഥയെ ആസ്പദമാക്കി ശ്യാമപ്രസാദ് തന്നെയാണ് ചിത്രത്തിന്റെ തിരക്കഥ രചിച്ചിരിക്കുന്നത്.

## ഇതിവൃത്തം
പ്രണയബദ്ധരായ കമിതാക്കളുടേയും അവരുടെ കൂട്ടുകാരിയുടെയും സ്നേഹത്തിന്റെയും സ്നേഹനിരാസത്തിന്റെയും സ്നേഹാന്വഷണത്തിന്റെയും തിരിച്ചറിയിലിന്റെയും കഥയാണ് ഈ ചിത്രം പറയുന്നത്.

## അഭിനേതാക്കൾ
* ദിലീപ് – ശന്തനു
* മംമ്ത മോഹൻദാസ് – അനുരാധ
* സംവൃത സുനിൽ – കല്പന
* വിനീത് – ബാലു
* ഊർമ്മിള ഉണ്ണി – കല്പനയുടെ അമ്മ
* അജ്മൽ അമീർ – സഞ്ജയ് ഷെനോയ്
* ഇന്നസെന്റ് – അനന്തനാരായണ പൈ, കല്പനയുടെ അച്ഛൻ
* മാടമ്പ് കുഞ്ഞുകുട്ടൻ – ഗുരുജി
* ദിനേശ് പണിക്കർ – കല്പനയുടെ ഇളയച്ഛൻ
* ചിത്ര അയ്യർ – കല്പനയുടെ ഇളയമ്മ
* ശ്രീനാഥ് ഭാസി
* പ്രകാശ് ബാരെ – അനുരാധയുടെ അയൽവാസി

## സംഗീതം

## അവലംബം

## പുറത്തേക്കുള്ള കണ്ണികൾ
* 
* ''അരികെ''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ശ്യാമപ്രസാദ് സംവിധാനം ചെയ്ത ചലച്ചിത്രങ്ങൾ
ഗോഡ് ഫോർ സെയിൽ

ബാബു ജനാർദ്ദനൻ സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് ***ഗോഡ് ഫോർ സെയിൽ: ദൈവം വിൽപ്പനയ്ക്ക്***. കുഞ്ചാക്കോ ബോബൻ കേന്ദ്രകഥാപാത്രത്തെ അവതരിപ്പിക്കുന്ന ഈ ചിത്രത്തിൽ സുരാജ് വെഞ്ഞാറമൂട്, തിലകൻ, അനുമോൾ എന്നിവരാണ് മറ്റ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. നടൻ തിലകൻ അവസാനമായി അഭിനയിച്ചത് ഈ ചിത്രത്തിലാണ്. ചിത്രം പുറത്തിറങ്ങും മുമ്പ് 2012 സെപ്റ്റംബറിൽ അദ്ദേഹം അന്തരിച്ചു.

## അഭിനേതാക്കൾ
* കുഞ്ചാക്കോ ബോബൻ
* സുരാജ് വെഞ്ഞാറമൂട്
* തിലകൻ
* അനുമോൾ
* ടിനി ടോം

## അവലംബം

## പുറത്തേക്കുള്ള കണ്ണികൾ
* ''ഗോഡ് ഫോർ സെയിൽ''  – മലയാളസംഗീതം.ഇൻഫോ

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
ഇൻകസ്

**ഇൻകസ്** ഒരു ചെറിയ ഓസിക്കിൾ അസ്ഥിയാണ്. മാലിയസിനെയും സ്റ്റേപിസിനെയും ബന്ധിപ്പിക്കുന്നത് ഇൻകസാണ്. അലസ്സാൻഡ്രോ അച്ചില്ലിനി എന്ന ബൊളോനക്കാരനാണ് ഇത് ആദ്യമായി ശാസ്ത്രത്തിനുമുന്നിൽ കൊണ്ടുവന്നത്. 

മാലിയസിൽ നിന്ന് സ്റ്റേപിസിലേക്ക് ശബ്ദവീചികളെ വഹിച്ചുകൊണ്ടുപോകുന്നത് ഇൻകസാണ്. ഇത് സസ്തനികളിൽ മാത്രമേ കാണപ്പെടുന്നുള്ളൂ. ഭ്രൂണത്തിലെ ഒന്നാമത് ഫാരിഞ്ച്യൽ ആർച്ചിൽ നിന്ന് ചവയ്ക്കാൻ ഉപയോഗിക്കുന്ന മാൻഡിബിൾ, മാക്സില്ല എന്ന അസ്ഥികൾക്കൊപ്പമാണ് ഇൻകസ് രൂപപ്പെടുന്നത്. 

## കൂടുതൽ ചിത്രങ്ങൾ

 Image:Gray43.png|പതിനെട്ടാഴ്ച പ്രായമുള്ള മനുഷ്യ ഭ്രൂണത്തിന്റെ തലയും കഴുത്തും. മെർക്കൽസ് തരുണാസ്ഥിയും ഹയോയ്ഡ് അസ്ഥിയും അനാവൃതമാക്കിയിരിക്കുന്നു.
 Image:Gray907.png|വലത്തേ ബാഹ്യകർണ്ണവും മദ്ധ്യകർണ്ണവും, മുന്നിൽ നിന്ന് തുറന്നത്. 
 Image:Gray919.png|ഓസിക്കിളുകളും ലിഗമെന്റുകളും, മുന്നിൽ നിന്നുള്ള കാഴ്ച്ച. 
 Image:Illu auditory ossicles-ml.svg|ഓസിക്കിളുകൾ


## ഇതും കാണുക
*Evolution of mammalian auditory ossicles

## ലേഖന സൂചിക

## പുറത്തേയ്ക്കുള്ള കണ്ണികൾ
The Anatomy Wiz  Incus

വർഗ്ഗം:ചെവി
വർഗ്ഗം:തലയിലും കഴുത്തിലുമുള്ള അസ്ഥികൾ
റസ്സൽസ് സൈൻ

**റസ്സൽസ് സൈൻ** ജെറാൾഡ് റസ്സൽ എന്ന ബ്രിട്ടീഷ് മാനസികരോഗ വിദഗ്ദ്ധന്റെ പേരിൽ അറിയപ്പെടുന്ന സൈൻ ആണ് വിരലുകൾ കൈപ്പത്തിയുമായി ചേരുന്ന സ്ഥലത്ത് പിൻ ഭാഗത്തായി തഴമ്പുകളോ വടുക്കളോ ഉണ്ടാകുന്നതാണ് സൈൻ. ഛർദ്ദിക്കുന്നതിനായി അണ്ണാക്കിലേക്ക് സ്ഥിരമായി കാലങ്ങളോളം കയ്യിടുന്നതുകൊണ്ട് ഉളിപ്പല്ലുകൾ കൊണ്ടാണ് ഈ തഴമ്പുണ്ടാകുന്നത്.

ഈ സൈൻ മാനസിക രോഗത്തിന്റെ ശാരീരിക ലക്ഷണമാണ്. ബുളീമിയ നെർവോസയോ അനോറെക്സിയ നെർവോസയോ പോലെ ഭക്ഷണസംബന്ധമായ രോഗങ്ങളുള്ളവരിലാണ് ഇത് കാണപ്പെടുന്നത്. ഇത് എപ്പോഴും വിശ്വസനീയമായ ഒരു രോഗലക്ഷണമല്ല.   

അണ്ണാക്കിൽ വിരലിടാതെ തന്നെ ഛർദ്ദിക്കാൻ കഴിയുന്ന ബുളീമിയ രോഗബാധിതരിൽ ഇത് കാണാറില്ല.  

## അവലംബം
ജെറാൾഡ് റസ്സൽ

ബ്രിട്ടീഷ് സൈക്യാട്രിസ്റ്റായ (മാനസികരോഗ, വിദഗ്ദ്ധൻ; ജനുവരി 12, 1928-ലണ്ടൻ, യുണൈറ്റഡ് കിങ്ഡം; 26 ജൂലൈ 2018) പ്രഫസ്സർ **ജറാൾഡ് ഫ്രാൻസിസ് മോറിസ് റസ്സൽ** 1928 ജനുവരി 12ന് ജെറാർഡ്സ്ബെർഗൻ എന്ന സ്ഥലത്താണ് ജനിച്ചത്.  1979ൽ അദ്ദേഹം ബുളീമിയ നെർവോസ എന്ന അസുഖത്തെ ആദ്യമായി വിവരിച്ചു. റസ്സൽസ് സൈൻ എന്ന പേര് അദ്ദേഹത്തിന്റെ ബഹുമാനാർത്ഥമാണ്.

## ആദ്യകാല ജീവിതം
എഡിൻബറയിലെ ജോർജ് വാഷിംഗ്ടൺ കോളേജിൽ നിന്നാണ് അദ്ദേഹം 1950ൽ വൈദ്യശാസ്ത്ര പഠനം പൂർത്തിയാക്കിയത്.

## ഔദ്യോഗിക ജീവിതം
1971 മുതൽ 1979 വരെ അദ്ദേഹം കൺസൾട്ടന്റ് മാനസികരോഗവിദഗ്ദ്ധനും പ്രഫസ്സറുമായി ലണ്ടനിലെ റോയൽ ഫ്രീ ഹോസ്പിറ്റലിലും 1979 മുതൽ 1993 വരെ മാനസികരോഗ ഇൻസ്റ്റിറ്റ്യൂട്ടിലെ പ്രഫസറായി മൗഡ്സ്ലേയ് ഹോസ്പിറ്റലിലും ജോലി ചെയ്തു. ഇവിടെയാണ് അദ്ദേഹം ഭക്ഷണസംബന്ധമായ രോഗങ്ങളുടെ യൂണിറ്റ് സ്ഥാപിച്ചത് (ഇതിന് അദ്ദേഹത്തിന്റെ പേരിടപ്പെട്ടു). 1993 മുതൽ അദ്ദേഹം കെന്റിലെ ബ്രോംലി എന്ന സ്ഥലത്തുള്ള പ്രയറി ആശുപത്രിയിലാണ് ജോലി ചെയ്യുന്നത്.

## സ്വകാര്യ ജീവിതം
റസ്സൽ മാർഗരറ്റ് ടൈലറെ 1950 സെപ്റ്റംബർ 8ന് വിവാഹം ചെയ്തു. 1951ലും 1956ലും 1957ലും അദ്ദേഹത്തിന് 3 പുത്രന്മാർ ജനിച്ചു.

## അവലംബം

## പുറത്തേയ്ക്കുള്ള കണ്ണികൾ
*Debrett's online

വർഗ്ഗം:1928-ൽ ജനിച്ചവർ

വർഗ്ഗം:ജനുവരി 12-ന് ജനിച്ചവർ
വർഗ്ഗം:ബ്രിട്ടീഷ് ശാസ്ത്രജ്ഞർ
സീമന്തം

ജനിക്കാൻ പോകുന്ന കുഞ്ഞിന്റെ നല്ല സമയത്തിനും ഉന്നമനത്തിനും വേണ്ടി നടത്തുന്ന ഒരു ആചാരമാണ് **സീമന്തം**. സ്ത്രീകൾ ഗർഭിണി ആയതിനു ശേഷം ഏഴം (240 days)മാസം ആണ് ഇത് നടത്തുന്നത്. ഇതേ ദിവസം റോസാ പൂവിന്റെ ചാർ പിഴിഞ്ഞ് ഗർഭിണിയായ സ്ത്രീയുടെ മൂക്കിൽ ഇറ്റിക്കുന്ന ഒരു പതിവും ഉണ്ട്.

വർഗ്ഗം:ഹൈന്ദവാചാരങ്ങൾ
യാൻ മിർദൽ

പ്രശസ്ത സ്വീഡിഷ് എഴുത്തുകാരനാണ്  **യാൻ മിർദൽ**(ജനനം : ജൂലൈ 19 1927 - 2020).ഇടതു രാഷ്ട്രീയവുമായി ബന്ധപ്പെട്ട നിരവധി കൃതികളുടെ രചയിതാവാണ്.
## ജീവിതരേഖ
നൊബേൽ സമ്മാനജേതാക്കളായ ഗുണ്ണർ മിർദലിന്റെയും ആൽവ മിർദലിന്റെയും മകനായി സ്റ്റോക്ക്ഹോമിൽ ജനിച്ചു.. ജവാഹർലാൽ നെഹ്രുവിന്റെയും ഇന്ദിരാഗാന്ധിയുടെയും അടുത്ത സുഹൃത്തുക്കളായിരുന്നു ഗുണ്ണർ-ആൽവ ദമ്പതിമാർ. 
## വിവാദങ്ങൾ
മാവോവാദി അനുകൂലിയാണെന്ന് ആരോപിച്ച് യാൻ മിർദൽ ഇന്ത്യ സന്ദർശിക്കുന്നതു വിലക്കാൻ കേന്ദ്ര സർക്കാർ ആലോചിച്ചിരുന്നു.

## കൃതികൾ
ഇന്ത്യയിലെ  തീവ്ര ഇടതുപ്രസ്ഥാനത്തെപ്പറ്റി പ്രതിപാദിക്കുന്ന 'ഇന്ത്യ വെയ്റ്റ്‌സ്', 'റെഡ് സ്റ്റാർ ഓവർ ഇന്ത്യ' തുടങ്ങിയവ. ഛത്തീസ്ഗഢിലെ മാവോവാദി ശക്തികേന്ദ്രമായ ബസ്തർ മേഖല രണ്ടു വർഷം മുമ്പ് സന്ദർശിച്ച യാൻ  ഈ സന്ദർശനത്തിന്റെയും സി.പി.ഐ.(മാവോവാദി) ജനറൽ സെക്രട്ടറി ഗണപതി അടക്കമുള്ള നേതാക്കളും പ്രവർത്തകരുമായി നടത്തിയ ആശയവിനിമയങ്ങളുടെയും അടിസ്ഥാനത്തിൽ രചിച്ച പുസ്തകമാണ് 'റെഡ് സ്റ്റാർ ഓവർ ഇന്ത്യ'(ഇന്ത്യയ്ക്കുമേൽ ചുവപ്പുനക്ഷത്രം).  
## അവലംബം

## പുറംകണ്ണികൾ
## External links
* Singing the poetry of the people  - a eulogy of Indian poet Sri Sri, by J. Myrdal.
* Interview in al-Intiqad  - 2006

വർഗ്ഗം:സ്വീഡിഷ് എഴുത്തുകാർ
വർഗ്ഗം:1927-ൽ ജനിച്ചവർ
ബാബു ജനാർദ്ദനൻ

മലയാളചലച്ചിത്ര തിരക്കഥാക്കൃത്തും സംവിധായകനുമാണ് **ബാബു ജനാർദ്ദനൻ**. ശ്രദ്ധേയമായ നിരവധി മലയാളചലച്ചിത്രങ്ങൾക്ക് ഇദ്ദേഹം തിരക്കഥ രചിച്ചിട്ടുണ്ട്.

## ജീവിതരേഖ
ജനാർദ്ദനന്റെയും പങ്കജാക്ഷിയുടെയും മകനായി ചങ്ങനാശ്ശേരിയിലാണ് ബാബു ജനാർദ്ദനൻ ജനിച്ചത്. മടപ്പള്ളി ഗവ: എൽ.പി.എസ്., ഗവ: എച്ച്.എസ്.എസ്. തൃക്കൊടിത്താനം, എ.പി. സ്കൂൾ ഓഫ് ആർട്ട്സ് കോട്ടയം എന്നിവിടങ്ങളിലായാണ് വിദ്യാഭ്യാസം പൂർത്തിയാക്കി. പിന്നീട് മലപ്പുറം ജില്ലയിലെ തിരൂരിലെ സി.ടി.പി.എച്ച്.എം.എച്ച്.എസ്സിൽ അധ്യാപകനായി പ്രവർത്തിച്ചു.

### ചലച്ചിത്രജീവിതം
പി. അനിൽ സംവിധാനം ചെയ്ത 1990-ൽ പുറത്തിറങ്ങിയ *[[അനന്തവൃത്താന്തം]]* ആണ് ബാബു ജനാർദ്ദനൻ തിരക്കഥ രചിച്ച ആദ്യ ചലച്ചിത്രം. ബാബു ജനാർദ്ദനന്റെ രചനയിൽ ലാൽ ജോസ് സംവിധാനം ചെയ്ത അച്ഛനുറങ്ങാത്ത വീട് 2005-ലെ മികച്ച രണ്ടാമത്തെ ചിത്രത്തിനുള്ള കേരളസംസ്ഥാന ചലച്ചിത്രപുരസ്കാരം നേടി.

2011-ൽ പുറത്തിറങ്ങിയ ബോംബെ മാർച്ച് 15 ആണ് ആദ്യമായി സംവിധാനം ചെയ്ത ചലച്ചിത്രം. 1994-ൽ അൽഫോൻസാമ്മയുടെ ജീവിതത്തെ ആസ്പദമാക്കി *സഹനങ്ങളുടെ അമ്മ* എന്ന പേരിൽ ഒരു ഡോക്യുമെന്ററിയും ബാബു ജനാർദ്ദനൻ സംവിധാനം ചെയ്തിട്ടുണ്ട്.

## ചലച്ചിത്രങ്ങൾ
### രചന നിർവ്വഹിച്ച ചലച്ചിത്രങ്ങൾ
* അനന്തവൃത്താന്തം (1990)
* ഒരു കൊച്ചു ഭൂമികുലുക്കം (1992)
* സുദിനം (1994)
* മാണിക്യച്ചെമ്പഴുക്ക (1995)
* വർണ്ണപ്പകിട്ട് (1997)
* അനുഭൂതി (1997)
* പഞ്ചലോഹം (1998)
* തച്ചിലേടത്ത് ചുണ്ടൻ (1999)
* ചന്ദ്രനുദിക്കുന്ന ദിക്കിൽ (1999)
* ഡ്രീംസ് (2000)
* ചതുരംഗം (2002)
* അച്ഛനുറങ്ങാത്ത വീട് (2006)
* വാസ്തവം (2006)
* അവൻ ചാണ്ടിയുടെ മകൻ (2007)
* തലപ്പാവ് (2008)
* സിറ്റി ഓഫ് ഗോഡ് (2011)
* ബോംബെ മാർച്ച് 12 (2011)

### സംവിധാനം ചെയ്ത ചലച്ചിത്രങ്ങൾ
* ബോംബെ മാർച്ച് 12 (2011)
* ഗോഡ് ഫോർ സെയിൽ: ഭക്തിപ്രസ്ഥാനം (2012)

## അവലംബം

വർഗ്ഗം:മലയാളതിരക്കഥാകൃത്തുക്കൾ
വർഗ്ഗം:മലയാളചലച്ചിത്രസംവിധായകർ
റാ

ഒരു പുരാതന ഈജിപ്ഷ്യൻ സൂര്യ ദേവൻ ആണ് **റാ**. പേരിന്റെ അർഥം വ്യക്തം അല്ല സൂര്യനോട് പേരിനു സാമ്യം ഇല്ല, സ്രഷ്‌ടാവ്‌, സൃഷ്‌ടിയുടെ ശക്തി എന്നൊക്കെ ആണ് ഏകദേശ അർത്ഥം.

## സൃഷ്‌ടി
എല്ലാ തരം ജീവജാലങ്ങളെയും റാ ആണ് സൃഷ്ടിച്ചത് എന്നാണ് വിശ്വാസം, ഓരോ ജീവജാലങ്ങളെയും അവയുടെ രഹസ്യനാമം വിളിച്ചാണ് റാ സൃഷ്ടികുക. പക്ഷെ റായുടെ കണ്ണീർ, വിയർപ്പ് എന്നിവയിൽ നിന്നും ആണത്രേ മനുഷ്യൻ ഉണ്ടായത്.

## അവലംബം

വർഗ്ഗം:ഈജിപ്ഷ്യൻ ദൈവങ്ങൾ
വർഗ്ഗം:സൂര്യൻ
വർഗ്ഗം:പാതാള ദൈവങ്ങൾ
വർഗ്ഗം:സൂര്യദേവതമാർ
കാസ്റ്റർ

മിഥുനം നക്ഷത്രരാശിയിൽ ഏറ്റവുമധികം പ്രകാശം പരത്തുന്ന രണ്ടാമത്തെ നക്ഷത്രമാണ് **കാസ്റ്റർ** (α ജെം, α ജെമിനോറെം, ആല്ഫാ ജെമിനോറെം). ഇത് ഭുമിയിൽ നിന്നും ഏകദേശം 49.8 പ്രകാശവർഷം അകലെയാണ് സ്ഥിതിചെയ്യുന്നത്.

## അവലംബം

വർഗ്ഗം:നക്ഷത്രങ്ങൾ
വർഗ്ഗം:മിഥുനം (നക്ഷത്രരാശി)
ടൈബേൺ നദി

thumb|300px|right|ലണ്ടനിലുള്ള ഒരു ആന്റിക് ഷോപ്പ് അവരുടെ ഷോപ്പിനടിയിൽ കൂടി ടൈബേൺ നദി ഒഴുകുന്നതായി അവകാശപ്പെടുന്നു.

ഭൂപ്രതലത്തിനടിയിൽ കൂടി ഒഴുകുന്ന ലണ്ടനിലെ ഒരു നദിയാണ് **ടൈബേൺ നദി**. മുമ്പ് തൂക്കിക്കൊലയ്ക്ക് കുപ്രസിദ്ധമായിരുന്നു ഈ നദീതീരം. മധ്യകാലഘട്ടത്തിൽ നഗരത്തിലേക്കാവശ്യമായ ജലത്തിന്റെ ഒരു മുഖ്യ സ്രോതസ്സ് ടൈബേൺ നദിയായിരുന്നു.

## നദിയുടെ ഉദ്ഭവം

ഹാംപ്സ്റ്റെഡ് ഉന്നതതടങ്ങളിലെ രണ്ടു ഭൂഭാഗങ്ങളിൽ നിന്നാണ് ടൈബേൺ നദി ഉദ്ഭവിച്ചിരുന്നത്. റീജന്റ് ഉദ്യാനവും ഗ്രീൻ പാർക്കും കടന്ന്, ടൈബേൺ തേംസ് നദിയിലേക്കൊഴുകിയെത്തിയിരുന്നു. ബക്കിങ്ഹാം കൊട്ടാരം നിലകൊള്ളുന്ന പ്രദേശത്തിനടുത്താണ് ഈ സംഗമം സംഭവിക്കുന്നത്.

ടൈബേൺ നദി ഇപ്പോൾ പൂർണമായും ഭൂപ്രതലത്തിനടിയിലൂടെയാണൊഴുകുന്നത്. ഈ പ്രദേശത്ത് ഇപ്പോഴുള്ള മാർബിൾ കമാനത്തിനടുത്തായി മുമ്പ് കുറ്റവാളികളെ കൊല്ലുന്നതിനുള്ള തൂക്കുമരങ്ങൾ സ്ഥാപിച്ചിരുന്നു. ആദ്യകാലത്ത് സ്ഥിരമായി ഉറപ്പിച്ച നിലയിലായിരുന്നു ഇവ. 18-ആം നൂറ്റാണ്ടിന്റെ മധ്യത്തോടുകൂടി ഇളക്കി മാറ്റാവുന്ന തരത്തിൽ ഇവ സ്ഥാപിക്കപ്പെട്ടു. ആഭ്യന്തരയുദ്ധകാലത്തെ പ്രമുഖ നേതാക്കളായിരുന്ന ഒളിവർ ക്രോംവെൽ, ഹെന്റി അയർട്ടൻ തുടങ്ങിയവരുടെ അസ്ഥികൂടങ്ങൾ 1661-ൽ ഇവിടെ പ്രദർശിപ്പിക്കപ്പെട്ടിരുന്നു.

## പുറത്തേയ്ക്കുള്ള കണ്ണികൾ
* http://www.flickr.com/photos/finlandia_175/2231846274/
* http://undercitylondonstories.blogspot.in/2009/03/londons-underground-tyburn-river.html
* http://www.luxuryvacationsuk.com/articles/lost-rivers-of-london.aspx 
* http://londonist.com/2008/12/lost_rivers_from_above_the_tyburn_3.php

വർഗ്ഗം:ഇംഗ്ലണ്ടിലെ നദികൾ
ഗ്ര്യൂനർ ഹൈനർ

തെക്കൻ ജർമ്മൻ പട്ടണമായ സ്റ്റുട്ട്ഗാർട്ടിലെ (Stuttgart)  വൈലിംഡോർഫ് (Stuttgart-Weilimdorf) പ്രദേശത്തുള്ള ഒരു ചെറിയ കുന്നാണ് **ഗ്ര്യൂനർ ഹൈനർ** (Grüner_Heiner). വൈലിംഡോർഫിനെയും കോണ്ട്രാൽ മ്യൂൻഷിങനെയും യോജിപ്പിക്കുന്ന ഓട്ടോബാൻ A81 {Autobahn} നു സമീപമായാണ് ഈ കുന്ന് സ്ഥിതി ചെയ്യുന്നത്. തറയിൽ നിന്ന് 70 മീറ്റർ പൊക്കമുള്ള ഈ കുന്നിന് സമുദ്രനിരപ്പിൽ നിന്ന് 395 മീറ്റർ പൊക്കമുണ്ട്. കുന്നിനു മുകളിലായി സ്ഥാപിച്ചിട്ടുള്ള ഒരു വലിയ വിൻഡ്മിൽ ആണ് ഗ്ര്യൂനർ ഹൈനറിന്റെ മുഖമുദ്ര.
## കാറ്റാടിയന്ത്രം
നന്മ നിറഞ്ഞവളേ സ്വസ്തി (പുസ്തകം)

സിസ്റ്റർ മേരിചാണ്ടി എഴുതിയ മലയാള പുസ്തകമാണ് **നന്മ നിറഞ്ഞവളേ സ്വസ്തി**. കൈരളി ബുക്‌സ് ആണ് പുസ്തകം പ്രസിദ്ധീകരിച്ചത്.

## പുസ്തകത്തിൽ
കന്യാസ്ത്രീ മഠങ്ങളിലും മനസ്സുകളിലും മറഞ്ഞുകിടക്കുന്ന യാഥാർഥ്യങ്ങളാണ് പുസ്തകത്തിൽ അവതരിപ്പിക്കപ്പെടുന്നതെന്ന് അതിന്റെ പ്രകാശനം നിർവഹിച്ച നോവലിസ്റ്റ്, സി.വി. ബാലകൃഷ്ണൻ അഭിപ്രായപ്പെട്ടിട്ടുണ്ട്. കത്തോലിക്കാ സഭയിൽ സ്ത്രീ-പുരുഷ അസമത്വത്തെക്കുറിച്ച് പരാതിപറയുന്ന ഗ്രന്ഥകാരി, അച്ചൻമാരുടെ ആഗ്രഹത്തിന് കന്യാസ്ത്രീകൾ വിധേയരാവണമെന്നത് ഒരു അലിഖിത നിയമമാണെന്നും, ബന്ധപ്പെട്ടവരോട് പരാതി പറഞ്ഞാൽ ഒറ്റപ്പെടുത്തലാവും ഫലമെന്നും ആരോപിക്കുന്നു. ഇരുപതാം വയസ്സിൽ തന്നെ ഒരു പുരോഹിതൻ പീഡിപ്പിക്കാൻ ശ്രമിച്ചു... തുടങ്ങി സിസ്റ്ററിന്റെ ഓർമ്മക്കുറിപ്പുകളാണ് പുസ്തകത്തിൽ. പതിമൂന്നാം വയസ്സിൽ കന്യാസ്ത്രീയാവാനുള്ള മോഹം കൊണ്ട് വീട് വിട്ടിറങ്ങി മഠത്തിൽ ചേർന്നു. എന്നാൽ സർവ്വ ആഡംബരങ്ങളും ഉപേക്ഷിച്ച് യേശുവിന്റെ മണവാട്ടിയായി മറ്റുള്ളവർക്ക് സേവനം ചെയ്യാനുള്ള ആഗ്രഹത്താൽ മഠത്തിലെത്തിയ തനിയ്ക്ക് അവിടെ നേരിടേണ്ടി വന്നത് തിക്താനുഭവങ്ങളാണെന്ന് സിസ്റ്റർ പുസ്തകത്തിൽ പറയുന്നു.

## വിവാദം
## അവലംബം


വർഗ്ഗം:ഗ്രന്ഥങ്ങൾ
പിസിഫോം

**പിസിഫോം [[അസ്ഥി]]** (**പിസിഫോർമെ** **ലെന്റിഫോം അസ്ഥി**) കൈക്കുഴയിൽ കാണപ്പെടുന്ന പയറിന്റെ ആകൃതിയുള്ള ഒരു ചെറിയ അസ്ഥിയാണ്. 

കാർപൽ അസ്ഥികളുടെ പ്രോക്സിമൽ നിരയിൽ കാണുന്ന ഒരസ്ഥിയാണ് പിസിഫോം. അൾന എന്ന കൈത്തണ്ടയിലെ മീഡിയൽ വശത്തുള്ള അസ്ഥി കൈക്കുഴയിൽ ചേരുന്നിടത്താണ് ഇത് കാണുന്നത്. ഇത് ട്രൈക്വിട്രൽ എന്ന അസ്ഥിയോടു മാത്രമേ സന്ധിക്കുന്നുള്ളൂ. 

ഇതൊരു സെസമോയ്ഡ് അസ്ഥിയാണ്.

വലിപ്പക്കുറവും ഒറ്റ സന്ധിയുമാണ് പിസിഫോമിന്റെ പ്രത്യേകതകൾ. മറ്റു കാർപൽ അസ്ഥികളുള്ള തലത്തിന്റെ മുന്നിലായാണ് ഇതിന്റെ സ്ഥാനം. ഗോളത്തിനോട് അടുത്ത സ്ഫിറോയ്ഡൽ ആകൃതിയാണിതിന്.  

പിസിഫോം എന്ന പേര് ലാറ്റിൻ ഭാഷയിലെ *പൈസം* (പയർ) എന്ന വാക്കിൽ നിന്നാണ് ഉദ്ഭവിച്ചിരിക്കുന്നത്.

## പ്രതലങ്ങൾ
ഇതിന്റെ *ഡോർസൽ* പ്രതലത്തിൽ (പിൻവശം) ട്രൈക്വിട്രലിനോട് ചേരുന്ന ഒരു മിനുസമുള്ള അണ്ഡാകാരമായ (ഓവൽ) ഭാഗമുണ്ട്.  

ഇതിന്റെ *പാമാർ* പ്രതലം ഉരുണ്ടതും പരുപരുത്തതുമാണ്. ട്രാൻസ്വേഴ്സ് കാർപൽ ലിഗമെന്റ്, ഫ്ലെക്സർ കാർപൈ അൾനാരിസ് പേശി, അഡക്റ്റർ ഡിജിറ്റൈ ക്വിന്റി പേശി എന്നിവ പിസിഫോമിനോട് യോജിക്കുന്നത് ഇവിടെയാണ്.  

പിസിഫോമിന്റെ *ലാറ്ററൽ* പ്രതലം *കോൺകേവും* പരുപരുത്തതുമാണ്. 

പിസിഫോമിന്റെ *മീഡിയൽ* പ്രതലം ''കോൺവെക്സും പരുപരുത്തതുമാണ്. 

## ഇവയും കാണുക
*Intercarpal articulations
*Bone terminology
*Terms for anatomical location

## ചിത്രശാല

 Image:Pisiform bone.jpg|പിസിഫോം അസ്ഥി.
 Image:Gray219.png|ഇടത്തേ കയ്യിലെ അസ്ഥികൾ. പാമാർ (കൈവെള്ളയുടെ വശത്തെ) പ്രതലം.
 Image:Gray220.png|ഇടത്തേ കയ്യിലെ അസ്ഥികൾ. ഡോർസൽ (കൈവെള്ളയ്ക്ക് മറുവശത്തെ) പ്രതലം.
 Image:Gray427.png|ഇടത്തേ കയ്യിലെ പേശികൾ. പാമാർ പ്രതലം. 
 Image:Pnormalpisform.png|കൈപ്പത്തിയുടെ വശത്തുനിന്നുള്ള എക്സ് റേയിൽ കാണപ്പെടുന്ന പിസിഫോം അസ്ഥി.


## പുറത്തേയ്ക്കുള്ള കണ്ണികൾ
* 
* 
* 
* Illustration at ntu.edu.tw 

വർഗ്ഗം:കൈ അസ്ഥികൾ
ടൊമിസ്ലേവ് നിക്കോളിക്ക്

സെർബിയയുടെ പ്രസിഡന്റാണ് **ടൊമിസ്ലേവ് നിക്കോളിക്ക്**. വലതുപക്ഷ അനുകൂലിയും പ്രതിപക്ഷ നേതാവുമായ ടൊമിസ്ലേവ് നിക്കോളിക്ക്  മൂന്നാമൂഴത്തിനിറങ്ങിയ പ്രസിഡന്റ് ബോറിസ് ടാഡിക്കിനെ അമ്പതുശതമാനത്തിലേറെ വോട്ട് നേടിയാണ് പരാജയപ്പെടുത്തിയത്. 

## ജീവിതരേഖ
## അവലംബം

## പുറം കണ്ണികൾ

* Presidential Campaign Website 2008 
* Biography at B92
* Speeches and statements of the Serbian politicians from 1987 - 2007 
* Statement on Zoran Djindjic, 23 February 2003, YouTube Video
* Statement on Boris Tadic, YouTube Video
* Press Daily
* Statement on Greater Serbia, YouTube Video
* Statement on Russian Troops in Serbia, YouTube Video
* http://www.b92.net/info/vesti/index.php?yyyy=2011&mm=04&dd=17&nav_category=11&nav_id=506658

വർഗ്ഗം:സെർബിയയുടെ പ്രസിഡന്റുമാർ
ഹാമേറ്റ് അസ്ഥി

**ഹാമേറ്റ് അസ്ഥി** (**അൺസിഫോം അസ്ഥി**) കൈക്കുഴയിലെ ആപ്പിന്റെ ആകൃതിയുള്ള ഒരസ്ഥിയാണ്. ഈ ആകൃതിയും കൊളുത്ത് പോലെ ഇതിൽ നിന്ന് മുഴച്ചു നിൽക്കുന്ന ഒരു ഭാഗവും കാരണം ഈ അസ്ഥി തിരിച്ചറിയാൻ എളുപ്പമാണ്.  

കാർപൽ അസ്ഥികളിൽ മീഡിയൽ വശത്തായി താഴെയാണ് ഹാമേറ്റിന്റെ സ്ഥാനം. ഇത്ന്റെ ബേസ് ഭാഗം താഴേയ്ക്ക് നോക്കി നാലാമതും അഞ്ചാമതും മെറ്റാകാർപൽ അസ്ഥികളുമായി ചേർന്നാണിരിക്കുന്നത്. ഇതിന്റെ തലഭാഗം (അപെക്സ്/apex) മുകൾ/ലാറ്ററൽ വശങ്ങളിലേയ്ക്ക് നോക്കിയിരിക്കുന്നു. ഈ അസ്ഥി മറ്റു സസ്തനികളിലും കാണപ്പെടുന്നുണ്ട്. ഉരഗങ്ങളിലെയും ഉഭയജീവികളിലെയും നാലാമത് ഡിസ്റ്റൽ കാർപൽ അസ്ഥിക്ക് സമാനമാണ് ഹാമേറ്റ്. 

ലാറ്റിൻ ഭാഷയിലെ *ഹാമേറ്റസ്* (കൊളുത്ത്) എന്ന വാക്കിൽ നിന്നാണ് ഹാമേറ്റിന് ഈ പേരുണ്ടായത്. 

## പ്രതലങ്ങൾ

ആറു പ്രതലങ്ങളാണ് ഹാമേറ്റിനുള്ളത്:

****സുപ്പീരിയർ*** (മുകളിലുള്ള) പ്രതലം ആപ്പിന്റെ അപെക്സ് ഭാഗത്താണ്. ഇത് വളരെ ഇടുങ്ങിയതും കോൺവെക്സ് (ഉത്തല) ആകൃതിയിലുമുള്ളതാണ്.  ഇത് ലൂണേറ്റ് അസ്ഥിയുമായി സന്ധിക്കുന്നു. 

****ഇൻഫീരിയർ*** (കീഴെയുള്ള) പ്രതലം നാലാമതും അഞ്ചാമതും മെറ്റാകാർപൽ അസ്ഥികളുമായി സന്ധിക്കുന്നു. കോൺകേവ് (അവതല) ആകൃതിയുള്ള ഈ സന്ധികൾ തമ്മിൽ വേർതിരിക്കുന്ന ഒരു റിഡ്ജ് ഉണ്ട്. 

****ഡോർസൽ*** (പിൻ വശത്തുള്ള) പ്രതലം ത്രികോണാകൃതിയുള്ളതും ലിഗമെന്റ് യോജിക്കുന്നതിനാൽ പരുക്കനുമാണ്. 

****വോളാർ*** (കൈവെള്ളയുടെ വശത്തുള്ള) പ്രതലത്തിൽ അൾനയുടെ വശത്തായി മുന്നിലേക്കും ലാറ്ററൽ വശത്തേയ്ക്കുമായി തള്ളിനിൽക്കുന്ന ഒരു വളഞ്ഞ കൊളുത്തുപോലുള്ള മുഴയുണ്ട്.

****മീഡിയൽ*** (ശരീരത്തിന്റെ മദ്ധ്യരേഖയോട് അടുത്തുള്ള) പ്രതലം ട്രൈക്വിട്രൽ അസ്ഥിയുമായി സന്ധിക്കുന്നു. സന്ധിക്കുന്ന ഭാഗത്തിന് ഒബ്ലോങ് ആകൃതിയാണുള്ളത്. 

****ലാറ്ററൽ*** (മദ്ധ്യരേഖയിൽ നിന്നും അകലെയുള്ള) പ്രതലം കാപ്പിറ്റേറ്റ് അസ്ഥിയുമായി മുകളിൽ പിന്നിലായുള്ള ഭാഗത്ത് സന്ധിക്കുന്നു. ബാക്കിയുള്ള ഭാഗം ലിഗമെന്റുകൾ യോജിക്കുന്നതു കാരണം പരുക്കനാണ്.

## ക്ലിനിക്കൽ പ്രത്യേകത
ഗോൾഫ് കളിക്കാർ പന്തടിക്കാൻ ഗോൾഫ് ക്ലബ് ചുഴറ്റുമ്പോൾ അബദ്ധത്തിൽ തറയിൽ കൊണ്ടാൽ സാധാരണ പൊട്ടാറുള്ള അസ്ഥിയാണ് ഹാമേറ്റ്. ചിലപ്പോൾ എക്സ് റേ പരിശോധനയിൽ ഈ പൊട്ടൽ കണ്ടെത്താൻ സാധിച്ചില്ലെന്നിരിക്കും. എന്തിലെങ്കിലും മുറുകെ പിടിക്കുമ്പോൾ വേദന തോന്നുകയും അസ്ഥിക്ക് മുകളിൽ വേദന തോന്നുകയുമാണ് പ്രധാന ലക്ഷണങ്ങൾ. അൾനാർ നാഡിയിൽ അസ്വസ്ഥതയും തോന്നാടുണ്ട്. ചെറുവിരലിലും ഭാഗികമായി മോതിരവിരലിലും (അൾനാർ വശത്തെ 1 1/2 വിരലുകൾ) മരവിപ്പും ബലക്ഷയവും തോന്നൽ ലക്ഷണങ്ങളാണ്. 

ബേസ് ബോൾ കളിക്കാർക്കും ഈ പരിക്കുണ്ടാകാറുണ്ട്. പല പ്രഫഷണൽ ബേസ് ബോൾ കളിക്കാർക്കും ഈ അസ്ഥി എടുത്തു മാറ്റേണ്ടി വന്നിട്ടുണ്ട്.    "വിൽസന്റെ കൈക്കുഴ" എന്നും ഇതിനെ വിളിക്കാറുണ്ട്. 

ഹാമേറ്റ് അസ്ഥിയിൽ കാൽസ്യം നിറയുന്നത് (കാൽസിഫിക്കേഷൻ) എക്സ് റേ പരിശോധനയിലൂടെ കാണുന്നത് ഓർത്തോഡോണ്ടിക്സ് വിദഗ്ദ്ധർ ചികിത്സ തിരഞ്ഞെടുക്കാൻ ഉപയോഗിക്കാറുണ്ട്. 

## കൂടുതൽ വായനയ്ക്ക്
*Bone terminology
*Terms for anatomical location

## ചിത്രശാല

 Image:Hamate bone.jpg|ഹാമേറ്റ് അസ്ഥി.
 Image:Gray219.png|ഇടതുകൈപ്പത്തിയിലെ അസ്ഥികൾ. കൈവെള്ളയുടെ വശത്തെ ദൃശ്യം
 Image:Gray220.png|ഇടതുകൈപ്പത്തിയിലെ അസ്ഥികൾ. പുറകിൽ നിന്നുള്ള ദൃശ്യം. 
 Image:Carpal-Tunnel.svg|കൈക്കുഴയിൽക്കൂടിയുള്ള തിരശ്ചീന തലത്തിന്റെ ദൃശ്യം


## അവലംബം

വർഗ്ഗം:കൈ അസ്ഥികൾ
വൈലിംഡോർഫ്

ജർമ്മനിയിലെ സ്റ്റുട്ട്ഗാർട്ട് നഗരത്തിന്റെ വടക്കു പടിഞ്ഞാറുഭാഗത്തുള്ള ചെറുപട്ടണമാണ് **വൈലിംഡോർഫ്**. 1258 ഹെക്ടർ വിസ്തൃതിയുള്ള ഈ ഭാഗത്ത് 30000 പേർ അധിവസിക്കുന്നു.
ഫയർബാഹ്

ജർമ്മനിയിലെ സ്റ്റുട്ട്ഗാർട്ട് നഗരത്തിലെ ഒരു പ്രദേശമാണ് **ഫയർബാഹ്**. പ്രശസ്ത ജർമ്മൻ വാഹന ഉപകരണ നിർമ്മാതാക്കളായ റോബർട്ട് ബോഷിന്റെ ആസ്ഥാനം എന്ന നിലയിലാണ് ഫയർബാഹിന്റെ പ്രശസ്തി

ജർമ്മനിയിലെ ദേശീയപാതകളിലൊന്നായ ബി 295 ഫയർബാഹ് വഴിയാണ് കടന്നു പോകുന്നത്. സൂപ്പർമാർക്കറ്റുകളും നിലവാരമുള്ള റസ്റ്റോറന്റുകളും പൊതുഗതാഗതസൌകര്യളും ഫയർബാഹിനെ കൂടുതൽ ജനപ്രിയമാക്കുന്നു.
പ്രത്യുൽപ്പാദനാവയവം

ലൈംഗികപ്രത്യുൽപ്പാദനത്തിൽ ഉൾപ്പെടുന്ന ഭാഗങ്ങളെ **പ്രത്യുൽപ്പാദന അവയവങ്ങളെന്ന്** ഇടുങ്ങിയ അർത്ഥത്തിൽ വിളിക്കാവുന്നതാണ്. 
പുഷ്പിക്കുന്ന സസ്യങ്ങളുടെ പ്രത്യുല്പാദനാവയവങ്ങൾ അവയുടെ പൂക്കളാണ്. കോണിഫെറസ് സസ്യങ്ങളുടെ പ്രത്യുല്പാദനാവയവം കോണുകളാണ്. മോസുകൾ, ഫേണുകൾ, തുടങ്ങിയ സസ്യങ്ങൾക്ക് പ്രത്യുല്പാദനത്തിനുള്ള അവയവങ്ങൾ ഗാമീറ്റാൻജിയ എന്ന ഭാഗമാണ്. മനുഷ്യരിൽ ലിംഗം, യോനി എന്നീ ലൈംഗികാവയവങ്ങളും  വൃഷണം, ഗർഭപാത്രം, ഓവറി തുടങ്ങിയവയും  ഇതിൽ ഉൾപ്പെടുന്നു. എന്നാൽ സ്ത്രീ ലൈംഗികാവയവമായ കൃസരി അഥവാ ഭഗശിശ്നിക  പ്രത്യുത്പാദനത്തിൽ യാതൊരു പങ്കും വഹിക്കുന്നില്ല. 

## അവലംബം

വർഗ്ഗം:ലൈംഗികാവയവങ്ങൾ
റോബിൻ ഗിബ്‌

ബ്രിട്ടീഷ് സംഗീതലോകത്ത് നിറഞ്ഞുനിന്ന ബീജീസ് സംഗീത സംഘത്തിലെ അംഗമായിരുന്നു **റോബിൻ ഗിബ്** (22  ഡിസംബർ 1949 – 20 മേയ് 2012)
## ജീവിതരേഖ
1949 ഡിസംബർ 22ന് ഇംഗ്ലണ്ടിനും അയർലൻഡിനും മധ്യേയുള്ള ഐൽ ഓഫ് മാനിൽ   ജനിച്ചു. 1963-ൽ സ്വന്തമായി ആദ്യ ആൽബം 'ദ ബാറ്റിൽ ഓഫ് ദ ബ്ലൂ ആൻഡ് ദ ഗ്രേ' പുറത്തിറക്കി.

റോബിനും സഹോദരങ്ങളായ ബാരി, മൗറിസ് എന്നിവരും ചേർന്ന് 1958-ലാണ് ബീജീസ് സ്ഥാപിച്ചത്. പാശ്ചാത്യ സംഗീതത്തെ അടിമുടി മാറ്റിമറച്ച ബാൻഡായിരുന്നു ബീ ജീസ്. 1960കളിലും 70കളിലും ഡിസ്കൊ ഡാൻസുകൾക്ക് അകമ്പടിയായത് ഗിബിൻറെ സംഗീതമാണ്. സ്റ്റെയ്ൻ എലൈവ്, ജീവ് ടാൽക്കിൻ, നൈറ്റ് ഫെവർ എന്നീ ഗാനങ്ങളിലൂടെ എക്കാലത്തെയും വലിയ സൂപ്പർ ഹിറ്റുകൾ ബീ ജീസിൻറേതായി പുറത്തുവന്നു.  ബാൻഡിൽ പാട്ടുകളുടെ വരികൾ എഴുതിയിരുന്നതും ഗിബ് ആയിരുന്നു.അദ്ദേഹം നിരവധി സംഗീത ആൽബങ്ങൾ നിർമ്മിക്കുകയും ചെയ്തു. ബീജീസ് സഹോദരന്മാരിൽ ബാരി മാത്രമാണ് ജീവിച്ചിരിക്കുന്നത്. റെക്കോഡുകൾ നിരവധി വാരിക്കൂട്ടിയ ബീ ജീസിൽ വിളളലുണ്ടായതു സഹോദരൻ മൗറിൻറെ മരണത്തോടെയാണ്. രണ്ടാം ഭാര്യ ഡ്വിനയും മക്കളായ സ്‌പെൻസർ, റോബിൻ ജോൺ, മെലിസ

## ആൽബങ്ങൾ
1967-ൽ 'മസാച്യുസെറ്റ്‌സ്' എന്ന പേരിൽ ബ്രിട്ടനിലെ ആദ്യ ആൽബം പുറത്തിറക്കി. 'ലോൺലി ഡെയ്‌സ്', 'ഹൗ കാൻ യു മെൻഡ് എ ബ്രോക്കൺ ഹാർട്ട്', 'മെയ്ൻ കോഴ്‌സ്' 'സ്റ്റേയിങ് എലൈവ്', 'ഹൗ ഡീപ് ഇസ് യുവർ ലവ്', 'നൈറ്റ് ഫീവർ' തുടങ്ങിയവ ബീജീസിന്റെ പ്രസിദ്ധമായ ആൽബങ്ങളാണ്.
## അവലംബം


## പുറം കണ്ണികൾ

* Robin Gibb's personal website 
* Robin Gibb's MySpace page
* Gibb Songs *Magnet* by Joseph Brennan
* Words & Music, Fans Of The Brothers Gibb
* Promo Video, My Lover's Prayer

വർഗ്ഗം:പോപ്പ് ഗായകർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:1949-ൽ ജനിച്ചവർ
ലൂണേറ്റ്

**ലൂണേറ്റ് അസ്ഥി** (**സെമിലൂണാർ അസ്ഥി**) മനുഷ്യന്റെ കയ്യിലെ ഒരു കാർപൽ അസ്ഥിയാണ് (കൈക്കുഴയിലെ അസ്ഥി). ചന്ദ്രക്കല പോലുള്ള ആകൃതിയും ആഴത്തിൽ അവതലമായ (കുഴിഞ്ഞ) ഒരു പ്രതലവും കാരണം ഈ അസ്ഥിയെ എളുപ്പത്തിൽ തിരിച്ചറിയാം. കാർപൽ അസ്ഥികളിലെ പ്രോക്സിമൽ നിരയിൽ മദ്ധ്യത്തായാണ് ഇതിന്റെ സ്ഥാനം. അനാട്ടമിക്കൽ പൊസിഷനിൽ ലൂണേറ്റ് ലാറ്ററൽ ഭാഗത്തള്ള സ്കാഫോയ്ഡ് അസ്ഥിക്കും മീഡിയൽ ഭാഗത്തുള്ള ട്രൈക്വിട്രൽ അസ്ഥിക്കും ഇടയിലാണ്. പ്രോക്സിമൽ ഭാഗത്തായി റേഡിയസിനോടും (അസ്ഥി)| ഡിസ്റ്റൽ ഭാഗത്തായി കാപ്പിറ്റേറ്റ് അസ്ഥിയോടും| ലൂണേറ്റ് അസ്ഥി ചേർന്നിരിക്കുന്നു.  

ലാറ്റിൻ ഭാഷയിലെ *ലൂണ* (ചന്ദ്രൻ) എന്ന വാക്കിൽ നിന്നാണ് ലൂണേറ്റ് എന്ന പദത്തിന്റെ ഉത്ഭവം. ചദ്രക്കലയോട് ഈ അസ്ഥിക്ക് ഏകദേശ സാമ്യമുണ്ട്. ഉരഗങ്ങളിലും ഉഭയജീവികളിലും ഇതിന് തുല്യമായ അസ്ഥിയെ *ഇന്റർമീഡിയം* എന്നാണ് വല്ലിക്കുന്നത്.  

## പ്രതലങ്ങൾ
**സുപ്പീരിയർ**  പ്രതലം ഉത്തലവും (കോൺവെക്സ്) മിനുസമുള്ളതുമാണ്. റേഡിയസിനോട് (അസ്ഥി) ഈ പ്രതലം സന്ധിക്കുന്നു. 

**ഇൻഫീരിയർ**  പ്രതലംആഴത്തിൽ അവതലമായതാണ് (കോൺകേവ്). കാപ്പിറ്റേറ്റ് അസ്ഥിയുടെ ഹെഡ്ഡുമായി ഈ പ്രതലം സന്ധിക്കുന്നു.  

**ഡോർസൽ** പ്രതലവും **പാമാർ** പ്രതലവും ലിഗമെന്റുകൾ ചേരുന്നതു കാരണം പരുക്കനാണ്. ഏകദേശം ഉരുണ്ട ആകൃതിയുള്ള ഡോർസൽ പ്രതലത്തിന് താരതമ്യേന വീതി കൂടുതലാണ്.  

**ലാറ്ററൽ** പ്രതലത്തിൽ സ്കഫോയ്ഡ് അസ്ഥിയോട് സന്ധിക്കുന്ന ഒരു ചന്ദ്രക്കലാകൃതിയുള്ള ഭാഗമുണ്ട്.  

**മീഡിയൽ** പ്രതലത്തിൽ ഒരു മിനുസമുള്ളതും ചതുരാകൃതിയുള്ളതുമായ ഭാഗം ട്രൈക്വിട്രൽ അസ്ഥിയുമായി സന്ധിക്കുന്നു.

## വൈദ്യശാസ്ത്രപരമായ പ്രാധാന്യം

സ്ഥാനഭ്രംശം (*[[ഡിസ്ലൊക്കേഷൻ]]*) സംഭവിക്കാൻ ഏറ്റവും സാദ്ധ്യതയുള്ള കാർപൽ അസ്ഥിയാണിത്. 
*Kienbock's disease

## ഇവയും കാണുക
*Bone terminology
*Terms for anatomical location

## ചിത്രശാല

Image:Lunate bone.jpg|ലൂണേറ്റ് അസ്ഥി
 Image:Gray219.png|ഇടതു കൈപ്പത്തിയിലെ അസ്ഥികൾ. വോളാർ പ്രതലം.
 Image:Gray220.png|ഇടതു കൈപ്പത്തിയിലെ അസ്ഥികൾ. ഡോർസൽ പ്രതലം.
Image:LunatedislocationAP.jpg|സ്ഥാനഭ്രംശം (ഡിസ്ലൊക്കേഷൻ) സംഭവിച്ച ലൂണേറ്റ് അസ്ഥി
Image:LunatedislocationL.jpg|സ്ഥാനഭ്രംശം (ഡിസ്ലൊക്കേഷൻ) സംഭവിച്ച ലൂണേറ്റ് അസ്ഥി


വർഗ്ഗം:കൈ അസ്ഥികൾ
കാപ്പിറ്റേറ്റ്

മനുഷ്യന്റെ കയ്യിൽ കാണപ്പെടുന്ന ഏറ്റവും വലിയ കാർപൽ അസ്ഥിയാണ് കാപ്പിറ്റേറ്റ്. കൈക്കുഴയുടെ മദ്ധ്യത്തായാണ് ഇതിന്റെ സ്ഥാനം. ഈ അസ്ഥിയുടെ മുകൾ ഭാഗത്തായി ഒരു ഉരുണ്ട ഹെഡ് (തല) എന്നു വിളിക്കുന്ന ഭാഗമുണ്ട്. സ്കാഫോയ്ഡും ലൂണേറ്റും ചേർന്നുണ്ടാകുന്ന അവതല ഭാഗത്തോടാണ് ഹെഡ് സന്ധിക്കുന്നത്. ഹെഡിന് താഴെ നെക്കും (കഴുത്ത്) ബോഡിയും (ശരീരം) ഉണ്ട്. 
മറ്റ് സസ്തനികളിലും ഈ അസ്ഥി കാണപ്പെടുന്നുണ്ട്. ഉഭയജീവികളിലെയും, ഉരഗങ്ങളിലെയും *മൂന്നാമത് ഡിസ്റ്റൽ കാർപൽ* എന്ന അസ്ഥിക്ക് തത്തുല്യമാണ് കാപ്പിറ്റേറ്റ്. 

ലാറ്റിൻ ഭാഷയിലെ *കാപ്പിറ്റേറ്റസ്* (തലയുള്ളത്) എന്ന വാക്കിൽ നിന്നാണ് കാപ്പിറ്റേറ്റ് എന്ന വാക്കിന്റെ ഉദ്ഭവം. *കാപിറ്റ്* എന്നാൽ ലാറ്റിനിൽ തല എന്നാണർത്ഥം. 

## പ്രതലങ്ങൾ
**സുപ്പീരിയർ**  പ്രതലം ഉരുണ്ടതും മിനുസമുള്ളതുമാണ്. ഇത് ലൂണേറ്റ് അസ്ഥിയോട് സന്ധിക്കുന്നു.

**ഇൻഫീരിയർ**  പ്രതലം രണ്ട് റിഡ്ജുകളാൽ മൂന്ന് ഭാഗങ്ങളായി തിരിഞ്ഞിട്ടുണ്ട്. രണ്ടാമതും മൂന്നാമതും നാലാമതും മെറ്റാകർപൽ അസ്ഥികളുമായി ഈ ഭാഗങ്ങൾ സന്ധിക്കുന്നു. മൂന്നാമത് മെറ്റാകാർപൽ അസ്ഥിയുമായി സന്ധിക്കുന്ന ഭാഗമാണ് ഏറ്റവും വലുത്.  

**ഡോർസൽ** പ്രതലം വീതിയുള്ളതും പരുക്കനുമാണ്. 

**വോളാർ** പ്രതലം ഇടുങ്ങിയതും ഉരുണ്ടതും ലിഗമെന്റുകളും അഡക്റ്റർ പോളിസിസ് പേശിയുടെ ഒരു ഭാഗവും ചേരുന്നതു കാരണം പരുക്കനുമാണ്. 

**ലാറ്ററൽ** പ്രതലം ട്രപ്പിസോയ്ഡ് അസ്ഥിയുമായി മുന്നിൽ താഴെ ഭാഗത്തായി ഒരു ചെറിയ ഫേസറ്റ് (സന്ധി ചെയ്യുന്ന പ്രതലം)  വഴി സന്ധിക്കുന്നു. ഇതിനു പിന്നിൽ ഇന്ററോഷ്യസ് ലിഗമെന്റ് അസ്ഥിയോട് യോജിക്കുന്ന കുഴിഞ്ഞ ഒരു പരുക്കൻ ഭാഗമുണ്ട്. ഇതിനുമുകളിലാണ് ആഴത്തിലുള്ള ഒരു തോടുപോലുള്ള ലിഗമെന്റുകൾ യോജിക്കുന്നതു കാരണം പരുക്കനായ ഭാഗമുള്ളത്.  ഇതിനും മുകളിൽ നാവിക്കുലാർ അസ്ഥിയുമായി സന്ധിക്കുന്ന മിനുസമുള്ള ഒരു ഉത്തല (കോൺവെക്സ്) പ്രതലമുണ്ട്. 

**മീഡിയൽ** പ്രതലം ഹാമേറ്റ് അസ്ഥിയുമായി ഒരു മിനുസമുള്ളതും അവതലവും (കോൺകേവ്) നീണ്ടതുമായ ഫേസറ്റ് വഴി സന്ധിക്കുന്നു. ഇന്ററോഷ്യസ് ലിഗമെന്റിന്റ് യോജിക്കുന്ന മുൻഭാഗം പരുക്കനാണ്. 

## സന്ധികൾ
സ്കഫോയ്ഡ് ഏഴ് അസ്ഥികളുമായി സന്ധിക്കുന്ന്: സ്കഫോയ്ഡ് അസ്ഥിയും ലൂണേറ്റ് അസ്ഥിയും പ്രോക്സിമൽ വശത്തും, രണ്ടാം മെറ്റാകാർപലും, മൂന്നാം മെറ്റാകാർപലും, നാലാം മെറ്റാകാർപലും ഡിസ്റ്റൽ വശത്തും, ട്രൈക്വിട്രൽ റേഡിയൽ വശത്തും, ഹാമേറ്റ് അൾനാർ വശത്തും.

## കൂടുതൽ വായനയ്ക്ക്
*Bone terminology
*Terms for anatomical location

## ചിത്രശാല

## ലേഖന സൂചിക

വർഗ്ഗം:കൈ അസ്ഥികൾ
ആശ്ചര്യപ്പരൽ

കേരളത്തിൽ മാത്രം കാണപ്പെടുന്ന ഒരിനം ശുദ്ധജല മത്സ്യം ആണ് **ആശ്ചര്യപ്പരൽ**. ഇവ കല്ലടയാറിൽ മാത്രമാണ്‌ കാണപ്പെടുന്നത്. കേരളത്തിലെ തദ്ദേശീയ മത്സ്യം ആണ് ഇവ.

## അവലംബം

## പുറത്തേക്കുള്ള കണ്ണികൾ
ആശ്ചര്യപ്പരൽ ചിത്രം
വർഗ്ഗം:കേരളത്തിലെ തദ്ദേശീയ മത്സ്യങ്ങൾ
വർഗ്ഗം:മത്സ്യങ്ങൾ
മാസ്റ്റോയ്ഡ് പ്രോസസ്സ്

**മാസ്റ്റോയ്ഡ് പ്രോസസ്സ്** ടെമ്പറൽ അസ്ഥിയുടെ കീഴിൽ നിന്നും മുഴച്ചു നിൽക്കുന്ന ഒരു കോൺ ആകൃതിയുള്ള (പിരമിഡ് ആകൃതി എന്നും പറയാറുണ്ട്) ഭാഗമാണ്. എക്സ്റ്റേർണൽ അക്കൊസ്റ്റിക് മിയാറ്റസിന് തൊട്ടു പിന്നിലായും സ്റ്റൈലോയ്ഡ് പ്രോസസ്സിന് ലാറ്ററൽ ആയുമാണ് ഇതിന്റെ സ്ഥാനം. പുരുഷന്മാരിൽ ഇതിന്റെ വലിപ്പം സ്ത്രീകളുടേതിനേക്കാൾ കൂടുതലാണ്. 

ഗ്രീക്ക് ഭാഷയിൽ സ്തനം എന്നർത്ഥം വരുന്ന വാക്കിൽ നിന്നാണ് ഇതിന്റെ ഉദ്ഭവം. ടെമ്പറൽ അസ്ഥിയിൽ നിന്ന് മുഴച്ചു നിൽക്കുന്ന സ്റ്റൈലോയ്ഡ് പ്രോസസ്സ് എന്ന മറ്റൊരു ഭാഗവുമുണ്ട്. ഇവ രണ്ടിലും പേശികൾ ചേരുന്നുണ്ട്. 

സ്പ്ലീനിയസ് കാപ്പിറ്റിസ്, ലോഞിസ്സിമസ് കാപ്പിറ്റിസ്, ഡൈഗാസ്ട്രിക് പേശിയുടെ പോസ്റ്റീരിയർ ബെല്ലി, സ്റ്റേർണോ ക്ലീഡോ മാസ്റ്റോയ്ഡ് എന്നീ പേശികൾ മാസ്റ്റോയ്ഡ് പ്രോസസ്സിനോട് യോജിച്ചവയാണ്. ആണുങ്ങളിൽ മാസ്റ്റോയ്ഡ് പ്രോസസ്സ് വലുതായിരിക്കാനുള്ള കാരണം സാധാരണ അവരുടെ പേശികളും വലുതായതാണ്.

## കൂടുതൽ വായനയ്ക്ക്
* മാസ്റ്റോയ്ഡൈറ്റിസ്
* മാസ്റ്റോയ്ഡക്ടമി

## പുറത്തേയ്ക്കുള്ള കണ്ണികൾ
* 

വർഗ്ഗം:Bones of the head and neck
ഗാവിൻ പക്കാർഡ്

ബ്രിട്ടീഷുകാരനായ ഒരു ഇന്ത്യൻ നടനായിരുന്നു **ഗാവിൻ പക്കാർഡ്**. (08 ജൂൺ, 1964 - 18 മേയ്, 2012) സീസൺ, ആര്യൻ എന്നീ ചിത്രങ്ങളിലൂടെ മലയാളചിത്രങ്ങളിലൂടെ മലയാളികൾക്കും സുപരിചിതനാണിദ്ദേഹം.

## ജീവിതരേഖ
*[[സീസൺ (മലയാളചലച്ചിത്രം)|സീസൺ]]*, *[[ആനവാൽ മോതിരം|ആനവാൽമോതിരം]]*, *[[ആര്യൻ (മലയാളചലച്ചിത്രം)|ആര്യൻ]]*, *[[ആയുഷ്കാലം]]*, *ജാക്ക്പോട്ട്*, *ബോക്സർ* എന്നീ ജനപ്രിയസിനിമകളിലെ വില്ലൻ വേഷങ്ങളിലൂടെയാണ് മലയാളികൾക്ക്പ ഗാവിൻ പരിചിതനായത്. 89ൽ *ലാക* എന്ന സിനിമയിലൂടെ ബോളിവുഡിൽ അരങ്ങേറ്റം കുറിച്ച ഗാവിൻ വില്ലൻ വേഷങ്ങളിലൂടെയാണ് ശ്രദ്ധേയനായത്. *[[മൊഹ്റ]]*, *താടിപാർ*, *സഡക്*', *'ജൽവ*, *ചമത്കാർ*, *ബടേമിയാൻ ചോട്ടേമിയാൻ*, *ഗദ്ദാർ*, *കരൺഅർജുൻ*, *ഭീഷ്മ* എന്നീ ബോളിവുഡ് സിനിമകളിലും അഭിനയിച്ചു. ചുരുക്കം വിദേശനടന്മാർ മാത്രമുള്ള ഇന്ത്യൻ ചലച്ചിത്രലോകത്ത് ഗാവിന്റെ സാന്നിധ്യം ഏറെ ശ്രദ്ധ നേടിയിരുന്നു. പത്മരാജന്റെ *സീസണിലെ* *ഫാബിയൻ* എന്ന വില്ലൻകഥാപാത്രത്തിലൂടെയാണ് അദ്ദേഹം മലയാളത്തിൽ ശ്രദ്ധേയനാകുന്നത്. *ആനവാൽ മോതിരത്തി*ലെ *ബെഞ്ചമിൻ ബ്രൂണോ* എന്ന കള്ളക്കടത്തുകാരനും *ആര്യനി*ലെ ദാദയും *ബോക്സറി*ലെ ബോക്സിങ് താരവും മലയാളികളുടെ ഓർമയിൽ നിൽക്കുന്ന കഥാപാത്രങ്ങളാണ്.

സഞ്ജയ്ദത്ത്, സുനിൽ ഷെട്ടി,  എന്നീ ബോളിവുഡ് സൂപ്പർതാരങ്ങളുടെ ആദ്യകാല ഫിറ്റ്നസ് ട്രെയിനറായിരുന്നു.  2001ൽ പുറത്തിറങ്ങിയ *യെ ഹെ* ആണ് അവസാനചിത്രം.

മികച്ച ബോഡിബിൽഡർക്കുള്ള ദേശീയ അവാർഡ് നേടിയിട്ടുണ്ട്

## അഭിനയിച്ച മലയാളചലച്ചിത്രങ്ങൾ
**[[ആര്യൻ (ചലച്ചിത്രം)|ആര്യൻ]]* (1988) 
**[[സീസൺ]]* (1989)
**[[ആനവാൽ മോതിരം]]* (1991)
**[[ആയുഷ്കാലം]]* (1992)
**[[ജാക്ക്പോട്ട്]]* (1993)
**[[ബോക്സർ (ചലച്ചിത്രം)|ബോക്സർ]]* (1996)

## അവലംബം
 
## പുറം കണ്ണികൾ
* 

വർഗ്ഗം:1964-ൽ ജനിച്ചവർ
വർഗ്ഗം:2012-ൽ മരിച്ചവർ
വർഗ്ഗം:ജൂൺ 8-ന് ജനിച്ചവർ
വർഗ്ഗം:മേയ് 18-ന് മരിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മലയാളചലച്ചിത്രനടന്മാർ
റോബർട്ട്‌ മോഗ്

**റോബർട്ട് "ബോബ്" മോഗ്** ( ) (മൈയ് 23, 1934 – ആഗസ്ത് 21, 2005),എലെൿടോണിക് സംഗീതം വികസിപ്പിച്ചവരിൽ മുന്നിരക്കാരനായ അമേരിക്കകാരൻ. മോഗ് സിന്തസൈസെർ എന്ന എലെക്ട്രോണിൿ ഉപകരണത്തിന്റെ ഉപജ്ഞാതാവ്.
കണ്ണൂർ സർവ്വകലാശാല സ്കൂൾ ഓഫ് ഇൻഫർമേഷൻ സയൻസ് ആൻഡ് ടെക്നോളജി

കണ്ണൂർ സർവ്വകലാശാലയുടെ മാങ്ങാട്ട്പറമ്പ് ക്യാമ്പസിലാണ് സ്കൂൾ ഓഫ് ഇൻഫർമേഷൻ സയൻസ് ആൻഡ് ടെക്നോളജി വകുപ്പിന്റെ ആസ്ഥാനം. വിവരസാങ്കേതിക വിദ്യാഭ്യാസത്തിന് പ്രാമുഖ്യം നൽകി കൊണ്ട് 2000-ൽ ആണ് വകുപ്പ് സ്ഥാപിതമായത്. കേരളത്തിലെ മറ്റേത് സർവ്വകലാശാലയിലെ ഐ.ടി വകുപ്പിനേക്കാളും സിലബസ്സിലെ പുതുമയും നൂതനതയും, അടിസ്ഥാനസൗകര്യം കൊണ്ടും വളരെയേറേ മുൻപന്തിയിലാണ് കണ്ണൂർ സർവ്വകലാശാലയുടെ ഐ.ടി വകുപ്പ്. 

 എം.സി.എ, എം.എസ്സ്.സി കമ്പ്യൂട്ടർ സയൻസ്  എന്നീ രണ്ട് കോഴ്സുകളാണ് വകുപ്പ് വിദ്യാർത്ഥികൾക്കായ് നൽകുന്നത്. 
സ്കൂൾ ഓഫ് ഇൻഫർമേഷൻ സയൻസ് ആൻഡ് ടെക്നോളജിയുടെ കീഴിലെ ഡിപ്പർട്ട്മെന്റ് ഓഫ് ഇൻഫർമേഷൻ ടെക്നോളജിയുടെ കീഴിലാണ് ഈ രണ്ട് കോഴ്സും ലഭ്യമാക്കപ്പെടുന്നത്. 30-വീതം സീറ്റുകളാണ് രണ്ട് കോഴ്സുകൾക്കും ഉള്ളത്.

വിവിധ ആവശ്യങ്ങൾക്കനുസൃതമായ് 6 ലാബുകൾ ഡിപ്പർട്ട്മെന്റിൽ വിപുലപ്പെടുത്തിയിട്ടുണ്ട്.
#ജനറൽ കമ്പ്യൂട്ടിങ്ങ് ലാബ്
#ഇന്റർനെറ്റ് ലാബ്
#എംബഢഡ് സിസ്റ്റ്ം ലാബ്
#ആർട്ടിഫിഷൽ ഇന്റലിജൻസ് ലാബ്
#ഇമേജ് പ്രൊസ്സസിങ്ങ് ലാബ്
#സ്പീച്ച് അൻഡ് സിഗ്നൽ പ്രൊസ്സസിങ്ങ് ലാബ്

എം.സി.എ, എം.എസ്സ്.സി കോഴ്സുകൾക്ക് പുറമെ ആർട്ടിഫിഷ്യൽ ഇന്റലിജൻസ്, ബയൊഇൻഫോർമാറ്റിക്സ്, സ്പീച്ച് അൻഡ് സിഗ്നൽ പ്രൊസ്സസിങ്ങ്, ഇമേജ് പ്രൊസ്സസിങ്ങ് മേഖലയിൽ  പി.എച്ച്.ഡി  ചെയ്യാനുള്ള സൗകര്യവും ഡിപ്പർട്ട്മെന്റിൽ ലഭ്യമാണ്.

ചോയ്സ് ബേസ്ഡ് ക്രെഡിറ്റ് സെമസ്റ്റർ സിസ്റ്റ്ം  എന്ന  ഗ്രേഡിങ്ങ്  സംവിധാനത്തിലധിഷ്ഠിതമായാണ് കോഴ്സുകൾ പഠിപ്പിക്കുന്നത്.
## പുറത്തേക്കുള്ള കണ്ണികൾ
* http://kusist.info/

വർഗ്ഗം:കണ്ണൂർ സർവ്വകലാശാലക്കു കീഴിലുള്ള കലാലയങ്ങൾ
ആയിരം ദ്വീപുകൾ

പൂർവ യു.എസ്സിനും കാനഡയ്ക്കും മധ്യേ, സെന്റ് ലോറൻസ് നദിയിൽ സ്ഥിതിചെയ്യുന്ന ദ്വീപസമൂഹത്തെയാണ് **ആയിരം ദ്വീപുകൾ** എന്നു പറയുന്നത്. ആകൃതിയിലും വലിപ്പത്തിലും വ്യത്യസ്തത പ്രകടിപ്പിക്കുന്ന 1500-ഓളം ദ്വീപുകൾ ഉൾപ്പെട്ട ഈ ദ്വീപസമൂഹത്തിലെ പകുതിയിലധികം ദ്വീപുകളും കാനഡയുടെ ഭാഗമാണ്. ഏകദേശം 32 കി.മീ. നീളവും 127 ച.കി.മീ. വിസ്തൃതിയുമുള്ള വൂൾഫ് ഐലൻഡ് ആണ് ഇവയിലെ ഏറ്റവും വലിയ ദ്വീപ്; 
*ഹോവ് (Howe) 
*വെലസ്ലി (Welleslu) 
*ഗ്രിൻഡ്‌സ്റ്റോൺ (Grindstone) 
എന്നിവ മറ്റു പ്രധാന ദ്വീപുകളും.

മനോഹരമായ ഭൂപ്രകൃതിയും സുഖകരമായ വേനൽക്കാലവും തൌസൻഡ് ഐലൻഡ്സിനെ വിനോദസഞ്ചാരികളുടെ പറുദീസയാക്കി മാറ്റുന്നു. ഓണ്ടറിയോ തടാകത്തിൽനിന്ന് സെന്റ് ലോറൻസ് നദി പുറത്തേക്കു പ്രവഹിക്കുന്ന ഭാഗത്താണ് ദ്വീപുകളുടെ സ്ഥാനം എന്നതും ശ്രദ്ധേയമാണ്. ഒരു ജനപ്രിയ വിനോദസഞ്ചാരകേന്ദ്രമെന്ന നിലയിൽ പ്രസിദ്ധമായ ഈ ദ്വീപസമൂഹത്തിൽ വേനൽക്കാല സുഖവാസകേന്ദ്രങ്ങൾ, നവീന ഭക്ഷണശാലകൾ, വിനോദകേന്ദ്രങ്ങൾ തുടങ്ങിയവ പ്രവർത്തിക്കുന്നു. വിസ്തൃതി കൂടിയ ദ്വീപുകളിൽ വിനോദസഞ്ചാരികൾക്കുവേണ്ടി കളിസ്ഥലങ്ങളും ചെറുഭവനങ്ങൾ മുതൽ കൊട്ടാരസദൃശമായ മന്ദിരങ്ങൾ വരെയും നിർമിച്ചിരിക്കുന്നു. ഈ ദ്വീപസമൂഹത്തിലെ 17 ദ്വീപുകളെ ഉൾപ്പെടുത്തിയാണ് സെന്റ് ലോറൻസ് ദേശീയ ഉദ്യാനത്തിന് രൂപംനൽകിയിട്ടുള്ളത്.

## ചരിത്രം
യൂറോപ്യൻ കോളനിവൽക്കരണത്തിന് മുമ്പ്, ആയിരം ദ്വീപുകൾ നിലനിൽ‌ക്കുന്ന പ്രദേശം ഇറോക്വോയിസ് കോൺഫെഡറസി അംഗങ്ങളും ഒജിബ്വ ജനങ്ങളും താമസിക്കുകയോ അല്ലെങ്കിൽ സന്ദർശിക്കുകയോ ചെയ്തിരുന്ന പ്രദേശമായിരുന്നു. ദ്വീപുകൾക്ക് അവർ നൽകിയിരുന്ന പേര് മാനിറ്റൌവാന അഥവാ"ഗാർഡൻ ഓഫ് ഗ്രേറ്റ് സ്പിരിറ്റ്" എന്നായിരുന്നു.

ബ്രിട്ടീഷ് സാമ്രാജ്യവും അമേരിക്കയും തമ്മിലുള്ള 1812 ലെ യുദ്ധത്തിന്റെ ഭാഗമായിരുന്നു ഈ പ്രദേശം. ഒന്റാറിയോയിലെ പ്രെസ്‌കോട്ടിലെ ഫോർട്ട് വെല്ലിംഗ്ടൺ, ഒണ്ടാറിയോയിലെ മല്ലോറിടൗണിൽ, ചിമ്മിനി ദ്വീപിലുള്ള ഗാരിസൺ തുടങ്ങി യുദ്ധത്തിൽ നിന്നുള്ള നിരവധി സൈറ്റുകൾ ഇവിടെ കാണാവുന്നതാണ്. യുദ്ധത്തെക്കുറിച്ചുള്ള മ്യൂസിയങ്ങൾ നദിയുടെ കനേഡിയൻ, അമേരിക്കൻ വശങ്ങളിും കാണാം.

## ആയിരം ദ്വീപുകളിലെ ചിത്രങ്ങൾ

File:BoldtCastle aerial.jpg|ആയിരം ദ്വീപുകൾ
File:1000islandbridgeAug2004.jpg|ആയിരം ദ്വീപിലെ പാലം
File:Singer Castle.JPG|സിംഗർ കാസ്റ്റിൽ
Image:DSCN4270 thousandislands e.jpg|ആയിരം ദ്വീപുകൾ ന്യൂയോർക്കിൽ നിന്നുള്ള കാഴ്ച്ച
Image:Thousand Islands House.JPG|ഒരുവീട്
Image:Thousand Islands single house.jpg|ഒരു ചെറിയ ദ്വീപ്


## അവലംബം

## പുറത്തേക്കുള്ള കണ്ണികൾ
*http://www.visit1000islands.com/visitorinfo/ 
*http://nysparks.com/regions/thousand-islands/default.aspx
*http://www.1000islandimages.com/
*http://realontario.ca/index.php/travel-regions/1000-islands/77-thousand-islands/56-thousand-islands 
*http://www.wolfeisland.com/

വർഗ്ഗം:ദ്വീപസമൂഹങ്ങൾ
സൈമൺ ബ്രിട്ടോ

കേരളത്തിലെ പന്ത്രണ്ടാം നിയമസഭയിൽ ആംഗ്ലോ ഇന്ത്യൻ പ്രതിനിധിയായി നാമ നിർദ്ദേശം ചെയ്യപ്പെട്ട അംഗമായിരുന്നു **സൈമൺ ബ്രിട്ടോ** (27 മാർച്ച് 1954 - 31 ഡിസംബർ 2018) **സൈമൺ ബ്രിട്ടോ റോഡ്രിഗ്സ്** എന്നാണു പൂർണ്ണനാമം. സി.പി.ഐ. (എം) നേതാവായിരുന്ന അദ്ദേഹം ജീവിതത്തിന്റെ നല്ലൊരു ഭാഗവും ചക്രക്കസേരയിലാണ് ചെലവഴിച്ചത്.

## ജീവിതരേഖ
1954 മാർച്ച് 27-ന് എറണാകുളത്തിനടുത്ത്‌ പോഞ്ഞിക്കരയിൽ നിക്കോളാസ് റോഡ്രിഗ്സിന്റെയും ഇറിൻ റോഡ്രിഗ്സിന്റെയും മകനായി 1954 മാർച്ച്‌ 27-ന്‌  ജനിച്ചു. പച്ചാളം സെന്റ്‌ ജോസഫ്‌ എച്ച്‌.എസ്‌, എറണാകുളം സെന്റ്‌ ആൽബർട്ട്‌സ്‌ കോളേജ്‌, ബീഹാറിലെ മിഥില യൂണിവേഴ്‌സിറ്റി, തിരുവനന്തപുരം ലോ അക്കാദമി, എറണാകുളം ലോ കോളേജ്‌ എന്നിവിടങ്ങളിലായി വിദ്യാഭ്യാസം.

എൽ.എൽ.ബി. പഠനം പൂർത്തിയാക്കിയിട്ടില്ല. എസ്‌.എഫ്‌.ഐ. സംസ്ഥാന വൈസ്‌ പ്രസിഡന്റ്‌, കേരള ഗ്രന്ഥശാലാ സംഘം സംസ്ഥാന പ്രതിനിധി, കേരള യൂണിവേഴ്‌സിറ്റി സ്റ്റുഡന്റ് കൗൺസിൽ സെക്രട്ടറി എന്നീ നിലകളിലും പ്രവർത്തിച്ചിട്ടുണ്ട്‌.

1983 ഒക്‌ടോബർ 14ന്‌ കത്തിക്കുത്തേറ്റ്‌ അരയ്‌ക്ക്‌ താഴെ സ്വാധീനം നഷ്ടപ്പെട്ടു. തുടർന്നുള്ള കാലം മുഴുവൻ അദ്ദേഹം ചക്രക്കസേരയിലായിരുന്നു. എങ്കിലും പൊതുജീവിതത്തിൽ നിറസാന്നിദ്ധ്യമായിരുന്നു അദ്ദേഹം. ഇക്കാലത്ത് അദ്ദേഹം ഗ്രന്ഥരചനയും ആരംഭിച്ചു. 'അഗ്രഗാമി' എന്ന നോവലിലൂടെയാണ് അദ്ദേഹം ഗ്രന്ഥരചന തുടങ്ങിയത്. ഇതിന് 2003-ൽ അബുദാബി ശക്തി അവാർഡ് അദ്ദേഹം നേടി.  2006-ലാണ് പന്ത്രണ്ടാം നിയമസഭയിലെ ആംഗ്ലോ ഇന്ത്യൻ പ്രതിനിധിയായി അദ്ദേഹം തിരഞ്ഞെടുക്കപ്പെട്ടത്. ഹൃദയാഘാതത്തെത്തുടർന്ന് 2018 ഡിസംബർ 31-ന് തൃശ്ശൂരിലെ ദയാ ആശുപത്രിയിൽ വച്ച് അദ്ദേഹം അന്തരിച്ചു. ആയിടെയുണ്ടായ ഒരു യാത്രയെക്കുറിച്ച് പുസ്തകം രചിയ്ക്കുന്നതിനിടയിലാണ് അദ്ദേഹത്തിന് ഹൃദയാഘാതം അനുഭവപ്പെട്ടത്. ഉടനെ ആശുപത്രിയിലെത്തിച്ചെങ്കിലും അല്പസമയത്തിനകം അന്ത്യം സംഭവിയ്ക്കുകയായിരുന്നു. മൃതദേഹം കളമശ്ശേരി മെഡിക്കൽ കോളേജിന് കൈമാറി.

സീന ഭാസ്കറാണ് ഭാര്യ. 1995-ലായിരുന്നു ഇവരുടെ വിവാഹം. ഇവർക്ക് നിലാവ് എന്നൊരു മകളുണ്ട്. 

## പുരസ്കാരങ്ങൾ
*2003ൽ നോവലിനുള്ള അബുദാബി ശക്തി അവാർഡ്‌ പ്രഥമനോവൽ ‘അഗ്രഗാമി’ക്ക്‌  . 
*2006ലെ സമഗ്രസംഭാവനക്കായുള്ള പാട്യം അവാർഡ്‌  . 
## അവലംബം


വർഗ്ഗം:1954-ൽ ജനിച്ചവർ

വർഗ്ഗം:മാർച്ച് 27-ന് ജനിച്ചവർ

വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:കേരളനിയമസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:എസ്‌.എഫ്‌.ഐ. നേതാക്കൾ
വർഗ്ഗം:മുൻ എസ്‌.എഫ്‌.ഐ. നേതാക്കൾ
വർഗ്ഗം:2018-ൽ മരിച്ചവർ
വർഗ്ഗം:ഡിസംബർ 31-ന് മരിച്ചവർ
ലൂഡി ലൂയിസ്

പതിനൊന്നാം കേരള നിയമസഭയിലേക്ക് ഗവർണർ നാമനിർദ്ദേശം ചെയ്ത ആംഗ്ലോ ഇന്ത്യൻ പ്രതിനിധിയും, പതിമൂന്നാം കേരള നിയമസഭയിലെ ആംഗ്ലോ ഇന്ത്യൻ പ്രതിനിധിയാണ് **ലൂഡി ലൂയിസ്** (ജനനം : ജൂൺ 7 1955).
## ജീവിതരേഖ
എറണാകുളത്ത് വടുതല ചെറുപുനത്തിൽ കുടുംബാംഗമാണ് . ഐഎൻടിയുസി എറണാകുളം ജില്ലാ സെക്രട്ടറിയാണ്. രണ്ടാം തവണയാണ് നിയമസഭയിലെ ആംഗ്ലോ ഇന്ത്യൻ പ്രതിനിധിയായി നാമനിർദ്ദേശം ചെയ്യപ്പെടുന്നത്. 2001ലാണ് നേരത്തെ നിയമസഭാംഗമായത്. കോൺഗ്രസ് എറണാകുളം നോർത്ത്ബ്ലോക്ക് പ്രസിഡന്റും ഐഎൻടിയുസി സംസ്ഥാനകമ്മിറ്റി അംഗവുമാണ്. ഇലക്ട്രിസിറ്റി എംപ്ലോയീസ് കോൺഫെഡറേഷൻ(ഐഎൻടിയുസി) ജില്ലാ പ്രസിഡന്റും കേരള ഗവൺമെന്റ് പ്രസ്സ് വർക്കേഴ്സ് കോൺഗ്രസ് സംസ്ഥാന വൈസ്പ്രസിഡന്റുമാണ്. എറണാകുളം ബ്രോഡ്വേ ക്ലോത്ത് ബസാറിലെ വസ്ത്രവ്യാപാരിയാണ്.

ഭാര്യ: ലവി, മകൾ : ലിനു.
## അവലംബം


വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:കേരളനിയമസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:1955-ൽ ജനിച്ചവർ
കേരള നിയമസഭയിലേക്ക് നാമനിർദ്ദേശം ചെയ്യപ്പെട്ട ആംഗ്ലോ ഇന്ത്യൻ പ്രതിനിധികൾ

കേരള നിയമസഭയിലേക്ക് നാമനിദ്ദേശം ചെയ്യപ്പെട്ട ആംഗ്ലോ ഇന്ത്യൻ പ്രതിനിധികൾ
#ഡബ്ല്യു.എച്ച്. ഡിക്രൂസ് (ഒന്നാം കേരളനിയമസഭ)
#സി.എഫ്. പെരേര (രണ്ടാം കേരളനിയമസഭ)
#എസ്.പി. ലൂയിസ് (മൂന്നാം കേരളനിയമസഭ)
#സ്റ്റീഫൻ പഡുവ (നാലാം കേരളനിയമസഭ)
#സ്റ്റീഫൻ പഡുവ (അഞ്ചാം കേരളനിയമസഭ)
#സ്റ്റീഫൻ പഡുവ (ആറാം കേരളനിയമസഭ)
#സ്റ്റീഫൻ പഡുവ (ഏഴാം കേരളനിയമസഭ)
#നിക്കോളാസ് റോഡ്രിഗ്‌സ് (എട്ടാം കേരളനിയമസഭ)
#ഡേവിഡ് പിനിറോ (ഒൻപതാം കേരളനിയമസഭ)
#ജോൺ ഫെർണാണ്ടസ് (പത്താം കേരളനിയമസഭ)
#ലൂഡി ലൂയിസ് (പതിനൊന്നാം കേരളനിയമസഭ)
#സൈമൺ ബ്രിട്ടോ (പന്ത്രണ്ടാം കേരളനിയമസഭ)
#ലൂഡി ലൂയിസ് (പതിമൂന്നാം കേരളനിയമസഭ)
#ജോൺ ഫെർണാണ്ടസ് (പതിനാലാം കേരളനിയമസഭ)

വർഗ്ഗം:കേരള നിയമസഭയുമായി ബന്ധപ്പെട്ട പട്ടികകൾ
ജോൺ കാർട്ടർ (ചലച്ചിത്രം)

2012-ൽ പുറത്തിറങ്ങിയ ഒരു അമേരിക്കൻ സയൻസ് ഫിക്ഷൻ ചലച്ചിത്രമാണ് **ജോൺ കാർട്ടർ**. എഡ്ഗാർ റൈസ് ബറോഗ്സിന്റെ എ പ്രിൻസ്സസ് ഓഫ് മാർസ് എന്ന നോവലിനെ ആസ്പദമാക്കിയാണ് ചിത്രം നിർമ്മിച്ചിരിക്കുന്നത്. ജോൺ കാർട്ടറിന്റെ ചൊവ്വാ സാഹസികതയാണ് ചിത്രത്തിൽ പ്രധാനം.
## കഥ
പെട്ടെന്നുള്ള കാർട്ടറിന്റെ മരണത്തെ തുടർന്ന് അനന്തരവനായ എഡ്ഗാറിനെ വിളിപ്പിക്കുന്നു. അനന്തരവകാശിയായി എഡ്ഗാറിനെയാണ് കാർട്ടർ വെച്ചത്. കാർട്ടറിന്റെ സ്വകാര്യ ഡയറിയിൽ എല്ലാമുണ്ടെന്ന് വക്കീൽ എഡ്ഗാറിനോട് സൂചിപ്പിക്കുന്നു.
കാർട്ടറിന്റെ പഴയകാലത്തേക്കാണ് കഥ പോകുന്നത്. കാർട്ടറിന്റെ പട്ടാളജീവിതം അറിഞ്ഞ കേണൽ പവ്വൽ അപ്പാച്ചെകളെ തുരത്തുന്നതിന് സഹായിക്കണമെന്ന് പറയുന്നു. രക്ഷപ്പെടാൻ ശ്രമിക്കുന്നതിനിടെ അപ്പാച്ചെകളുമായി വെടി വെയ്പ് ഉണ്ടാകുന്നു. പവ്വലിന് മുറിവേല്കുന്നു. കാർട്ടർ പവ്വലിനേയും കൊണ്ട് ഒരു ഗുഹയിൽ ചെല്ലുന്നു. അവിടെ ഒരു തേൺ പ്രത്യക്ഷപ്പെടുകയും അയാളുടെ കൈവശം ഉള്ള പതക്കം മൂലം കാർട്ടർ ചൊവ്വാഗ്രഹത്തിലേക്ക് അയ്ക്കപ്പെടുന്നു. താൻ ചൊവ്വയിലാണെന്നത് കാർട്ടർ അറിയുന്നില്ല. വ്യത്യസ്തമായ ശരീര ഘടനയും താഴ്ന്ന ഗുരുത്വാകർഷണവും മൂലം വളരെ ഉയരത്തിൽ ചാടുവാൻ കാർട്ടറിനാകുന്നു.
## കഥാപാത്രങ്ങൾ
* Taylor Kitsch as ജോൺ കാർട്ടർ
* ലിൻ കോളിൻസ് as ഡേജാ തോറിസ്
* സമാൻതാ മോർട്ടൺ as സോളാ
* Willem Dafoe as ടാർസ് ടാർകാസ്
* Thomas Haden Church as Tal Hajus
## സംഗീതം
### ശബ്ദരേഖ

### ട്രാക്കുകൾ

## അവലംബം

## പുറം കണ്ണികൾ
* 
* 
*John Carter at Rotten Tomatoes
* 
*  ''John Carter'' Film News from ERB, Inc.
* John Carter Q&A w/ Star Taylor Kitsch  Video Q&A with Taylor Kitsch and visual effects supervisor Sue Rowe about stories on the production of John Carter
* Infinite Ammo Review
* The 1936 Clampett/Burroughs John Carter of Mars Animation Project
* Official John Carter of Mars Website from Edgar Rice Burroughs, Inc.
* Animation test of Tharks for Paramount by Steve Meyer, 2005 

വർഗ്ഗം:2012-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ
വർഗ്ഗം:വാൾട്ട് ഡിസ്നി ചലച്ചിത്രങ്ങൾ
ഗുരുദേവ് ആർട്സ് ആൻഡ്‌ സയൻസ് കോളേജ്, പയ്യന്നൂർ

കണ്ണൂർ ജില്ലയിലെ പയ്യന്നൂരിനടുത്ത് മാത്തിലിൽ പ്രവർത്തിക്കുന്ന ഒരു കലാലയമാണ് **ഗുരുദേവ് ആർട്സ് ആൻഡ്‌ സയൻസ് കോളേജ്**. കണ്ണൂർ സർവ്വകലാശാലയോടാണ് ഈ കലാലയം അഫിലിയേറ്റ് ചെയ്തിരിക്കുന്നത്.

## പുറമെ നിന്നുള്ള കണ്ണികൾ
*ഔദ്യോഗിക വെബ്സൈറ്റ് 
വർഗ്ഗം:കണ്ണൂർ ജില്ലയിലെ കലാലയങ്ങൾ
വർഗ്ഗം:കണ്ണൂർ സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:കണ്ണൂർ ജില്ലയിലെ സ്വകാര്യ കലാലയങ്ങൾ
ദി റെസ്ക്യൂർസ്

വാൾട്ട് ഡിസ്നി പ്രൊഡക്ഷൻസ് 1977-ലെ ഒരു ഇംഗ്ലിഷ് അനിമേറ്റഡ് ചലച്ചിത്രമാണ് **ദി റെസ്ക്യൂർസ്**.

## അവലംബം

വർഗ്ഗം:അനിമേഷനുകൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
കാക്കയങ്ങാട്

കണ്ണൂർ ജില്ലയിലെ പേരാവൂർ ബ്ലോക്കിൽ ഇരിട്ടിയിൽ നിന്നും 8 കിലോമീറ്റർ ദൂരെയുള്ള ഒരു ചെറുപട്ടണമാണ് **കാക്കയങ്ങാട്**. (Kakkengad, Kakkayangad എന്നെല്ലാം അറിയപ്പെടുന്നു) കണ്ണൂരിൽ നിന്നും 42 കി.മീ അകലെയാണിത്. ഇരിട്ടി കൊട്ടിയൂർ റോഡ് കാക്കയങ്ങാടു വഴി കടന്നു പോകുന്നു. കാക്കയങ്ങാട് നിന്ന് 3 കി മീ കിഴക്കുമാറി ആറളം ഫാം സ്ഥിതി ചെയ്യുന്നു. മുഴക്കുന്ന് ഗ്രാമപഞ്ചായത്തിന്റെ ആസ്ഥാനം കാക്കയങ്ങാട് ആണ്. കൂടാതെ മുഴക്കുന്ന് വില്ലേജ് ഓഫിസ്, കൃഷിഭവൻ, വെറ്ററിനറി ഡിസ്പൻസറി, പി എച്ച് സി, വി ഇ ഒ ഓഫിസ്, നോർത്ത് മലബാർ ഗ്രാമീൺ ബാങ്ക്, മുഴക്കുന്ന് പോലീസ്‌ സ്റ്റേഷൻ എന്നിവയും കാക്കയങ്ങാട് സ്ഥിതിചെയ്യുന്നു.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ആര്യൻ (ചലച്ചിത്രം)

പ്രിയദർശൻ സംവിധാനം ചെയ്ത് 1988-ൽ പുറത്തിറങ്ങിയ മലയാളചലച്ചിത്രമാണ് ***ആര്യൻ***. ടി. ദാമോദരൻ രചന നിർവ്വഹിച്ചിരിക്കുന്ന ഈ ചിത്രത്തിൽ മോഹൻലാൽ ആണ് കേന്ദ്രകഥാപാത്രത്തെ അവതരിപ്പിച്ചിരിക്കുന്നത്.

## അഭിനേതാക്കൾ
* മോഹൻലാൽ – ദേവനാരായണൻ
* രമ്യ കൃഷ്ണൻ
* ശരത് സക്സേന
* ശോഭന
* ശ്രീനിവാസൻ
* എം.ജി. സോമൻ
* ഗാവിൻ പക്കാർഡ്
* ഗോഗ കപൂർ
* തിക്കുറിശ്ശി സുകുമാരൻ നായർ
* കുതിരവട്ടം പപ്പു
* ബാലൻ കെ. നായർ
* മോനിഷ
* സിത്താര
* ശ്രീനാഥ്

## സംഗീതം

## പുറത്തേക്കുള്ള കണ്ണികൾ

* 
* ''ആര്യൻ''  – മലയാളസംഗീതം.ഇൻഫോ

വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1988-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
2012-ലെ നെയ്യാറ്റിൻകര ഉപതെരഞ്ഞെടുപ്പ്

കേരളത്തിലെ ഒരു നിയമസഭാമണ്ഡലമായ നെയ്യാറ്റിൻകരയിൽ 2012 ജൂൺ 2-നു് ഉപതെരഞ്ഞെടുപ്പ് നടന്നു. വോട്ടെണ്ണൽ 2012 ജൂൺ 15-ന് നടന്നു. 2012 മേയ് 16 വരെയായിരുന്നു നാമനിർദ്ദേശ പത്രിക സമർപ്പിക്കുന്നതിനുള്ള അവസാന തീയതി. പത്രികയുടെ സൂക്ഷ്മ പരിശോധന 2012 മേയ് 17-നു് നടന്നു. പത്രിക പിൻവലിക്കുന്നതിനുള്ള അവസാന തീയതി 2012 മേയ് 19 ആയിരുന്നു.. 

എം.എൽ.എ. ആയിരുന്ന ആർ. ശെൽവരാജ് രാജിവെച്ചതിനെത്തുടർന്നാണ് ഉപതെരഞ്ഞെടുപ്പ് വേണ്ടി വന്നത്.

2012 ജൂൺ 2-നു് നടന്ന തെരഞ്ഞെടുപ്പിൽ 80.1 % പേർ വോട്ട് രേഖപ്പെടുത്തി. ആകെയുള്ള 1,63,993 വോട്ടർമാരിൽ 1,31,056 പേർ വോട്ട് രേഖപ്പെടുത്തി.തിരുപുറം പഞ്ചായത്തിലാണ് ഏറ്റവും ഉയർന്ന പോളിങ് രേഖപ്പെടുത്തിയത് - 83.8 %. നെയ്യാറ്റിൻകര നഗരസഭ 80.3%, അതിയന്നൂർ പഞ്ചായത്ത് 80.8%, ചെങ്കൽ പഞ്ചായത്ത് 80.5%, കാരോട് പഞ്ചായത്ത് 78.3%, കുളത്തൂർ പഞ്ചായത്ത് 78.3 % എന്നിങ്ങനെയാണ് വോട്ടിങ്ങ് ശതമാനം.

6334 വോട്ടിന്റെ ഭൂരിപക്ഷത്തിൽ വിജയിച്ച് യു.ഡി.എഫ്. സ്ഥാനാർത്ഥി ആർ. ശെൽവരാജ് വീണ്ടും നിയമസഭയിലേക്ക് തിരഞ്ഞെടുക്കപ്പെട്ടു. എഫ്. ലോറൻസ്, ഒ. രാജഗോപാൽ എന്നിവർ യഥാക്രമം രണ്ടും മൂന്നും സ്ഥാനങ്ങളിലെത്തി. 
## സ്ഥാനാർത്ഥികൾ
നാമനിർദ്ദേശം സമർപ്പിക്കാനുള്ള അവസാന തീയതി കഴിഞ്ഞപ്പോൾ ആകെ 20 പത്രികകൾ ലഭിച്ചിരുന്നു. അവയിൽ മൂന്നെണ്ണം സൂക്ഷ്മപരിശോധനയിൽ തള്ളിപ്പോയി. രണ്ടു പേർ പത്രിക പിൻവലിച്ചു. അങ്ങനെ 15 പേരാണ് മത്സര രംഗത്തുണ്ടായിരുന്നത്. 

## ഫലപ്രഖ്യാപനം
2012 ജൂൺ 15-നാണ് വോട്ടെണ്ണലും ഫലപ്രഖ്യാപനവും നടന്നത്. 11 റൗണ്ടുകളിലായാണ് വോട്ടെണ്ണൽ നടന്നത്.
 
## അവലംബം

വർഗ്ഗം:കേരളത്തിലെ നിയമസഭാ ഉപതിരഞ്ഞെടുപ്പുകൾ